Η πανδημία εκτίναξε τις ανάγκες για data - Αντέχουν τα δίκτυα | Capital\nΠαρασκευή, 25-Δεκ-2020 09:05\nΥπό συνεχές stress test βρίσκονται τα τηλεπικοινωνιακά δίκτυα τους τελευταίους μήνες και ειδικά μετά από την επιβολή του δεύτερου lockdown που έφερε και την εκτεταμένη αξιοποίηση της τηλεκπαίδευσης.\nΗ κίνηση στο ελληνικό διαδίκτυο καταγράφει συνεχόμενα ρεκόρ, καθώς ούτε λίγο ούτε πολύ η κίνηση δεδομένων έχει εξαπλασιαστεί από τις αρχές του χρόνου. Τουλάχιστον αυτό δείχνουν τα στοιχεία του ελληνικού κόμβου ανταλλαγής κίνησης (GR-IX), ο οποίος διασυνδέει τις σημαντικότερες εταιρείες διαδικτύου στην Ελλάδα, όπως πάροχους υπηρεσιών Internet, πάροχους περιεχομένου κλπ.\nΤην Πέμπτη 15 Δεκεμβρίου καταγράφηκε το πιο πρόσφατο ρεκόρ με την κίνηση στο GR-IX να φτάνει τα 379 Gbps. Το προηγούμενο ρεκόρ ήταν στις 15 Μαρτίου όπου η κίνηση είχε φτάσει τα 153,92 Gbps. Η διαφορά του σημερινού lockdown απ’ αυτό της άνοιξης είναι τεράστια, γεγονός το οποίο πιθανότατα οφείλεται στην τηλεκπαίδευση που εφαρμόστηκε αυτή τη φορά σε όλες τις βαθμίδες τις εκπαίδευσης και για όλα τα παιδιά.\nΤη νέα πραγματικότητα που δημιουργούν η απομακρυσμένη εργασία και εκπαίδευση αποτυπώνεται με τον καλύτερο τρόπο στο παρακάτω γράφημα, που αντλήθηκε από την πλατφόρμα ανοικτών δεδομένων του ελληνικού δημοσίου (data.gov.gr) με στοιχεία από το GR-IX.\nΌπως φαίνεται ξεκινώντας από τον Μάρτιο και μετά την εφαρμογή των μέτρων περιορισμού της κίνησης των πολιτών η κίνηση στο διαδίκτυο τριπλασιάστηκε. Στη συνέχεια υπήρξε μια σταδιακη αποκλιμάτωση αλλά και σταθεροποίηση σε υψηλότερα επίπεδα από πριν την εμφάνιση της πανδημίας και από τις αρχές Νοεμβρίου η κίνηση εκτινάχθηκε ξανά σε ακόμη υψηλότερα επίπεδα.\nΑξίζει να σημειωθεί ότι από το GR-ΙΧ δεν καταγράφεται όλη η κίνηση του διαδικτύου στην Ελλάδα καθώς οι εταιρείες τηλεπικοινωνιών έχουν διαφορετικά κυκλώματα διασύνδεσης με το εξωτερικό. Δίνει, ωστόσο, μια εικόνα της τάσης που επικρατεί.\nΟι αντοχές των δικτύων\nΉδη από την αρχή των πρώτων περιοριστικών μέτρων, την περασμένη άνοιξη, είχαν εκφραστεί φόβοι για το κατά πόσο θα μπορούσαν να αντέξουν τα υφιστάμενα δίκτυο την αυξημένη κίνηση. Μέχρι στιγμής, πάντως, δεν έχουν καταγραφεί εκτεταμένα προβλήματα στο σύνολο των δικτύων.\nΕξάλλου, οι πάροχοι έχουν διάφορα εργαλεία που μπορούν να αξιοποιήσουν αν παρατηρηθεί "υπερφόρτωση” των δικτύων. Μια από τις λύσεις που υπάρχει είναι να περιοριστεί η "ταχύτητα" του Internet μέσω του λεγόμενου "bandwidth throttling". Έτσι ονομάζεται η πρακτική με την οποία οι πάροχοι υπηρεσιών internet (ISP) αυξομειώνουν τις ταχύτητες συνδέσεων για να ρυθμίσουν την κίνηση του δικτύου. Αυτή την πρακτική χρησιμοποιούν ήδη οι εταιρείες σε συνδρομητές με πακέτα "απεριορίστων δεδομένων" που ξεπερνούν τα όρια που προβλέπουν οι πρακτικές ορθής χρήσης.\nΈνα άλλο μέτρο που αξιολογείται είναι η ιεράρχηση της κίνησης των δεδομένων (bandwidth prioritization), όπου οι πάροχοι μπορούν να "κόψουν" τις ταχύτητες και την πρόσβαση σε συγκεκριμένες υπηρεσίες. Για παράδειγμα, μπορεί στις ώρες αιχμής να μειωθούν οι πόροι που προορίζονται για υπηρεσίες video streaming, προκειμένου να χρησιμοποιηθούν για τις πλατφόρμες τηλεργασίας και τηλεδιασκέψεων.


Τα ΝΑΙ και τα ΟΧΙ | CyprusIndyMedia.org / Κύπρος ~ Kıbrıs ~ Cyprus\nBy editorial-collective, submitted on Sat, 04/19/2014 - 07:17\n· Επιτρέπει επιστροφή όλων των προσφύγων Τ/Κυπρίων και Ε/Κυπρίων στους τόπους τους;\n· Αντιστρέφει την εθνοκάθαρση των Ελλήνων ιθαγενών της Κύπρου;\nΌλοι οι διεθνείς νόμοι και συμβάσεις καθώς και το νομικό κεκτημένο της ΕΕ απαιτούν την επιστροφή όλων των προσφύγων στις εστίες τους σε καθεστώς πλήρους ισότητας και με όλα τους τα συνταγματικά, πολιτικά και ανθρώπινα δικαιώματα. Αν η Διζωνική παρέχει "εξαιρέσεις" ή "παράκαμψη" αυτών των αξιών τότε είναι ασύμβατη με τα ανθρώπινα δικαιώματα και το Ευρωπαϊκό κεκτημένο.\n· Αν επιστρέψουν όλοι οι πρόσφυγες στα σπίτια τους - σύμφωνα με το δίκαιο και τον νόμο - οι Έλληνες της Κύπρου είναι θα είναι πάλι η νόμιμη πλειοψηφία παντού, σε βορά και νότο, όπως και πριν από την εισβολή. Άρα ΠΩΣ θα εδραιωθεί Τ/Κυπριακή "συνιστώσα πολιτεία" οπουδήποτε αν δεν υπάρχει πλειοψηφία Τ/Κυπρίων; ΜΟΝΟ με την καταπάτηση των δικαιωμάτων όποιου επιστρέψει... αλλά και αυτών που δεν θα επιστρέψουν.\n· Πως αλλιώς θα διατηρήσει η Τ/Κ "συνιστώσα πολιτεία" την Τ/Κ πλειοψηφία αριθμούς πολιτών, σε ιδιοκτησίες, σε εργασίες, σε ψηφοφόρους κλπ.; ΜΟΝΟ με την καταπάτηση των δικαιωμάτων και την επιβολή Φυλετικών Νόμων.\nΠοιός από μας πιστεύει πως οι Φυλετικοί Νόμοι σήμερα, τόσες δεκαετίες μετά τον Χίτλερ, μπορούν να διασφαλίσουν Ειρήνη και Δικαιοσύνη, ή την επανένωση και συμφιλίωση των δύο κοινοτήτων; Μπορεί να στηθεί φιλία και εμπιστοσύνη των κοινοτήτων θεμελιωμένη πάνω σε ρατσιστικούς εθνοφυλετικούς νόμους που θα εντοιχίσουν τις διακρίσεις και την ανισότητα μες σε κάθε λεπτομέρεια της ζωής μας; Όχι. Μόνο σε σφαγές και νέο πόλεμο μας οδηγούν αυτά.\nΗ Διζωνική, αν θα βασίζεται σε Φυλετικούς Νόμους αντί στην ισότητα των ανθρώπων, μόνο ρατσιστική μπορεί να χαρακτηριστεί, ισοδύναμη με το ρατσιστικό Απάρτχαϊντ της Νοτίου Αφρικής ή με εκείνο που επέβαλε το Ισραήλ στους Παλαιστίνιους με βία και αίμα.\nΗ ρατσιστική εκδοχή της Διζωνικής, που είναι η βάση και φιλοσοφία του νέου σχεδίου λύσης παραβιάζει άμεσα τα πιο κάτω άρθρα της Οικουμενικής Διακήρυξης για τα Ανθρώπινα Δικαιώματα των Ηνωμένων Εθνών:\nΗ Διζωνική παραβιάζει την ελευθερία και την ισότητα όλων των Τ/Κυπρίων και Ε/Κυπρίων που τα δικαιώματα τους θα πεταχτούν στον κάλαθο των αχρήστων για να μπορέσει να καταστεί δυνατή η δημιουργία Τ/Κ "συνιστώσας πολιτείας".\nΗ Διζωνική εκ των πραγμάτων αποτελεί ένα έκτρωμα εθνοφυλετικού διαχωρισμού σε Δύο Ζώνες, το οποίο παραβιάζει κατάφωρα το πιο πάνω άρθρο.\nΌλοι εμείς οι πρόσφυγες που θα θελήσουμε να επιστρέψουμε στους τόπους μας αποκλειόμαστε με τη Διζωνική και γινόμαστε έρμαιο της κάθε "συνιστώσας πολιτείας" η οποία θα δύναται να μας εμποδίσει να ασκήσουμε τα πιο πάνω δικαιώματα.\nΗ προσφυγική μας ιδιότητα διαφυλάσσεται από την Οικουμενική Διακήρυξη. Με άλλα λόγια τα δικαιώματα μας δεν χάθηκαν ποτέ. Η Διζωνική όμως τα διαγράφει για να δημιουργήσει "συνιστώσες πολιτείες" πάνω στα ερείπια των σπιτιών, των χωριών και των πόλεων μας.\nΗ Διζωνική παραβιάζει κατάφωρα την αρχή της ισότητας ενώπιον του νόμου αφού προσδίδει διαφορετικά δικαιώματα και προνόμια εκατέρωθεν, με βάση τον εθνοφυλετικό διαχωρισμό των ανθρώπων μας.\nΗ εισβολή και η 40χρονη κατοχή κονιορτοποίησε κάθε ένα από τα πιο πάνω. Η Διζωνική εντοιχίζει τα τετελεσμένα της εισβολής και την ανομία της κατοχής μες τις δομές του νέου κράτους.\nΤο δικαίωμα της επιστροφής είναι απαραβίαστο θεμέλιο του διεθνούς δικαίου. Ενώ η Διζωνική θέτει εξ ορισμού περιορισμούς στην επιστροφή καθώς και τελειωτική απαγόρευση στην επιστροφή Όλων των προσφύγων.\nΛύση που δεν διασφαλίζει την επιστροφή των περιουσιών σε όλους τους νόμιμους ιδιοκτήτες δεν είναι συμβατή με τα ανθρώπινα δικαιώματα. Η Διζωνική παραβιάζει κατάφορα αυτό το άρθρο.\nΗ Διζωνική παραβιάζει την αρχή "ένας άνθρωπος = μία ψήφος". Χωρίς την παραβίαση αυτή με "προσαρμογή ψήφων" δεν μπορεί να υπάρξειμια Τ/Κυπριακή "συνιστώσα πολιτεία". Αυτή μπορεί να δομηθεί μόνον πάνω στην παραβίαση της δυνατότητας των Ε/Κυπρίων να επιστρέψουν στους τόπους τους και να συμμετέχουν σε εκλογές και δημοψηφίσματα με ελευθερία και ισότητα.\nΗ Διζωνική εγγυείται τη διαιώνιση μίας κατάφωρης αδικίας εις βάρος όλων των προσφύγων Τ/Κυπρίων και Ε/Κυπρίων και η αδικία θα είναι εντοιχισμένη μέσα στη δομή του νέου κράτους.\nΗ Διζωνική βρίσκεται σε άμεση και ευθεία σύγκρουση με τους σκοπούς και τις όλες αυτές τις αρχές των Ηνωμένων Εθνών, Η επιβολή της θα κινηθεί αντίθετα με όλα τα πιο πάνω.\nΑς το ξαναπούμε εδώ για να καταγραφεί καλύτερα: Η Διακήρυξη δεν επιτρέπει σε κανένα κράτος, ομάδα ή άτομο οποιοδήποτε δικαίωμα να επιδίδεται σε ενέργειες ή να εκτελεί πράξεις που αποβλέπουν στην άρνηση των δικαιωμάτων και των ελευθεριών.\nΑυτό είναι και το βαθύτερο νόημα της ανομίας της ρατσιστικής Διζωνικής. Παραβιάζει κάθε έννοια διεθνούς και τοπικού δικαίου: εάν επιβληθεί, όλες οι χώρες, ομάδες και άτομα θα έχουν καθήκον και υποχρέωση να της αντισταθούν με κάθε μέσο ώστε να αποκατασταθούν όλα τα νομικά, συνταγματικά και ανθρώπινα δικαιώματα όλων των Κυπρίων. Μόνο όταν αυτά ριζώσουν για καλά στη χώρα μας θα θεμελιωθεί η ποθητή Συμφιλίωση των δύο κοινοτήτων, Ειρήνη, Δικαιοσύνη και Ασφάλεια που όλοι έχουμε ανάγκη.\nΤο πιο πάνω άρθρο σε μορφή φυλλαδίου, έτοιμο για τον εκτυπωτή και για διανομή:\noxi.nai_.jpg 29.22 KB\nnai.oxi_.jpg 22.36 KB


Απολογείται ο Κορκονέας για τη δολοφονία Γρηγορόπουλου - ΕΛΕΥΘΕΡΙΑ Online\nΠέμπτη, 24 Ιανουαρίου 2019 11:10\nΑπολογείται ο Κορκονέας για τη δολοφονία Γρηγορόπουλου\nΜε την απολογία του Επαμεινώνδα Κορκονέα ξεκινά σήμερα η συνεδρίαση του Μικτού Ορκωτού Εφετείου Λαμίας.\nΗ διαδικασία χθες τελείωσε λίγο πριν τις 3 το μεσημέρι και περιορίστηκε στην ολοκλήρωση της κατάθεσης του εν ενεργεία αστυνομικού ως μάρτυρα υπεράσπισης του Επαμεινώνδα Κορκονέα.\nΟ χρόνος που απέμενε ήταν λιγοστός και ο συνήγορος υπεράσπισης Βαγγέλης Ανδρούλας ζήτησε για λογαριασμό του πελάτη του να ξεκινήσει την απολογία του την επομένη.\nΠροηγήθηκε ένα 4ωρο με αρκετή ένταση μεταξύ του μάρτυρα και της Ζωής Κωνσταντοπούλου που έκανε λόγο ξεκάθαρα για «φυτευτή κατάθεση» και ζήτησε μάλιστα να ερευνηθεί η ενδεχόμενη τέλεση αξιόποινων πράξεων από το μάρτυρα υπεράσπισης. Το τελευταίο αφορά τόσο το γεγονός ότι επισκέφθηκε τους δύο κατηγορούμενους παραβιάζοντας το σωφρονιστικό κώδικα, αφού δεν είναι συγγενής τους και έκανε χρήση προφανώς της αστυνομικής του ιδιότητας, όσο και το στοιχείο που κατέθεσε ότι συνομίλησε με Κορκονέα και Σαραλιώτη 10 λεπτά πριν το τραγικό συμβάν, έξω από τα γραφεία της εφημερίδας «Απογευματινή» όπου εκτελούσε χρέη φρουρού.\n«Εξοικονομήθηκε και διατέθηκε η κατάθεση του μάρτυρα. Ανησυχούν κάποιοι για την απολογία του Επ. Κορκονέα. Υπάρχει εμπλοκή της ιεραρχίας της Αστυνομίας, Η δολοφονία εντάσσεται σε γενικότερο σχεδιασμό αποσταθεροποίησης. Πρόκειται για ψυχρό εκτελεστή», είπε μεταξύ άλλων η κ. Κωνσταντοπούλου που τόνισε πολλές φορές ότι κρύβονται υψηλόβαθμοι αστυνομικοί πίσω από την πράξη του κατηγορούμενου.


10 μυστικά που θα εξασφαλίσουν υψηλές σχολικές επιδόσεις στα παιδιά | MYGREEK.info\nΤα παιδιά έχουν ανάγκη τη στήριξη των γονιών τους, ακόμα και όταν βρίσκονται σε μεγαλύτερη ηλικία. Ειδικά, αν μιλάμε για τις σχολικές τους…\nεπιδόσεις! Ακόμα και τώρα που πλησιάζουμε τα μέσα της χρονιάς υπάρχουν πράγματα που μπορούν να γίνουν…\nΌσο καλός μαθητής ή επιμελής μαθήτρια και αν είναι, το παιδί σας σας χρειάζεται δίπλα του. Φυσικά, και δεν θα φτάσετε στο άλλο άκρο, να λύνετε εσείς τις εργασίες του, αλλά μπορείτε να διαβάσετε παρακάτω πώς οι σχολικές επιδόσεις του παιδιού σας θα βελτιωθούν με τη βοήθειά σας…\nΔείξτε ότι νοιάζεστε: Όχι η φροντίδα και η προσοχή σας δεν είναι δεδομένη. Όσο απασχολημένοι κι αν είστε δείξτε ότι νοιάζεστε και ενδιαφέρεστε. Μπορείτε να προσφέρεστε για εθελοντικές εργασίες στο σχολείο του παιδιού σας, όταν έχετε τον χρόνο. Και το παιδί, αλλά και εσείς θα νιώσετε καλύτερα…\nΕπιτραπέζια παιχνίδια: Δεν θα σας διασκεδάσουν απλώς. Θα μάθουν και στο παιδί σας να ακολουθεί συγκεκριμένους κανόνες, πράγμα που θα το βοηθήσει πολύ και στη συνύπαρξή του με τους άλλους στη σχολική αίθουσα. Πριν ξεκινήσετε, διαβάστε δυνατά τους κανόνες και ζητήστε από το παιδί σας να επαναλάβει. Μπορεί μάλιστα εκείνο να διαβάσει τους όρους του παιχνιδιού. Έτσι θα εξασκηθεί και στην ανάγνωση…\nΟικογενειακές δραστηριότητες: Προσπαθήστε να περνάτε χρόνο με τα παιδιά σας εκτός σχολικών υποχρεώσεων. Βόλτες σε αρχαιολογικούς χώρους, επισκέψεις σε μουσεία ή θέατρα. Στη διάρκεια αυτών μπορείτε εσείς να αναλάβετε τον ρόλο της δασκάλας. Στο τέλος της ημέρας μπορείτε να το ρωτήσετε τι του έκανε μεγαλύτερη εντύπωση από τη βόλτα σας. Έτσι θα εντείνετε τη μνήμη μου και θα ελέγξετε το κατά πόσο σας πρόσεχε…\nΕπιμείνετε στον καλό ύπνο: Όπως ο ύπνος βοηθά εμάς, έτσι βοηθά και τα παιδιά μας. Τα παιδιά χρειάζονται ουσιαστική ξεκούραση για να μπορούν να αποδώσουν και να συγκετρωθούν καλύτερα στο σχολείο…\nΔώστε τους χώρο: Ακόμα και στον παιδικό σταθμό χρειάζεται ένας χώρος όπου τα παιδιά θα συγκεντρωθούν για τις εργασίες τους. Σε εκείνο το σημείο θα καθήσουν και θα επικεντρωθούν στη δραστηριότητά τους. Το ίδιο πρέπει να συμβαίνει και στο σπίτι. Κι αν δεν έχετε κάποιο γραφείο στο σπίτι, το τραπέζι της κουζίνας είναι πολύ καλύτερο από το μικρό τραπεζάκι του σαλονιού…\nΟργανώστε τον χώρο: Σε όποιο σημείο και να διαβάζει το παιδί σας απαγορεύεται να υπάρχει ακαταστασία. Τοποθετήστε σε συγκεκριμένα σημεία τα μολύβια, τα ψαλίδια και τα χρώματά του και διδάξτε το να τοποθετεί στη θέση τους όσα χρησιμοποιεί. Ένας οργανωμένος χώρος εργασίας συμβάλλει θετικότατα στην επίδοση των μαθητών…\nΕλέγξτε τη τσάντα του: Αφήστε εκείνο να προετοιμάζει τα βιβλία του, αλλά πάντα όταν επιστρέφει από το σχολείο ρίχνετέ της μια ματιά. Θα είναι πολύ άσχημο για εκείνο να ξεχάσει να σας μεταφέρει κάποιο μήνυμα από τη δασκάλα του, ειδικά αν αντιληφθεί ότι του είχαν δώσει και σημείωμα για αυτό…


Στράουχ - Ξενοδοχεία\nΣτράουχ: Αναζήτηση ξενοδοχείων\nΔείτε ξενοδοχεία για Στράουχ στο χάρτη\nΣτράουχ: Εξερευνήστε την πόλη\nΣτράουχ: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Στράουχ.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Στράουχ) θα βρείτε καταλύματα που ικανοποιούν τις ανάγκες όλων των ταξιδιωτών. Στράουχ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Στράουχ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Στράουχ) είναι εδώ με την εγγύηση χαμηλότερης τιμής μας.\nΣτράουχ: Ποια είναι τα καλύτερα μέρη για τη διαμονή σας εδώ;\nΣτράουχ: Σε αυτό το μέρος θα βρείτε καταλύματα με τιμές που ξεκινούν από 11 EUR. Διαλέξτε μία από τις 160 προσφορές μας και επωφεληθείτε από εκπτώσεις έως και 50%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Στράουχ) και στη γύρω περιοχή:\n• 55 καταλύματα 4 αστέρων από 42 EUR ανά διανυκτέρευση\n• 43 καταλύματα 3 αστέρων από 34 EUR ανά διανυκτέρευση\nΣτράουχ: Τρόποι μετάβασης σε αυτό το μέρος\nΣτράουχ: Ποιο είναι το πλησιέστερο αεροδρόμιο;\n• 30,3 χλμ. από το κέντρο του προορισμού (Στράουχ)\n>Στράουχ: Ποια είναι η καλύτερη περίοδος για να επισκεφτείτε αυτό το μέρος;


Νέα προγράμματα μέσω ΕΣΠΑ για την στήριξη των επιχειρήσεων – eKefalonia\nΓραφείο Πληροφόρησης ΕΥΔ ΕΠΑνΕΚ: Λεωφ. Μεσογείων 56, Αθήνα. Τηλεφωνική ενημέρωση στο\n801 11 36 300. Εmail: infoepan@mou.gr . Ιστοσελίδες : www.antagonistikotita.gr , www.espa.gr\nΓια τη Διαχειριστική Ευρωπαϊκών Προγραμμάτων μπορείτε να απευθυνθείτε ή να ανατρέξετε στο Γραφείο Πληροφόρησης: Μιχαλακοπούλου 58. Τηλ. 2610 622711 (εσωτ 8) καθώς και στην ιστοσελίδα www.diaxeiristiki.gr, στα κοινωνικά δίκτυα: Facebook , Twitter , youtube .\nΠληρωμή Διατροφικού επιδόματος Νεφροπαθών για το μήνα Mάϊο


Η ΚΥΚΛΟΦΟΡΙΑ ΤΩΝ ΕΦΗΜΕΡΙΔΩΝ ΚΑΤΑ ΤΗΝ ΠΕΡΙΟΔΟ ΤΩΝ ΕΟΡΤΩΝ ΤΩΝ ΧΡΙΣΤΟΥΓΕΝΝΩΝ ΚΑΙ ΤΗΣ ΠΡΩΤΟΧΡΟΝΙΑΣ - ΕΣΗΕΑ\nΗ ΚΥΚΛΟΦΟΡΙΑ ΤΩΝ ΕΦΗΜΕΡΙΔΩΝ ΚΑΤΑ ΤΗΝ ΠΕΡΙΟΔΟ ΤΩΝ ΕΟΡΤΩΝ ΤΩΝ ΧΡΙΣΤΟΥΓΕΝΝΩΝ ΚΑΙ ΤΗΣ ΠΡΩΤΟΧΡΟΝΙΑΣ\nΤην Παρασκευή 24/12/2004, θα εκδοθούν κανονικά όλες οι εφημερίδες.\nΤο Σάββατο 25/12/2004, θα εκδοθούν μόνο οι πρωινές εφημερίδες και τα κυριακάτικα φύλλα. Οι συντάκτες των εφημερίδων αυτών, θα εργαστούν για την έκδοσή τους την Παρασκευή 24/12/2004, όπως εργάζονται κάθε χρόνο την παραμονή των Χριστουγέννων.\nΤην Κυριακή 26/12/2004, δεν θα εκδοθεί ΚΑΜΙΑ εφημερίδα.\nΤη Δευτέρα 27/12/2004, θα κυκλοφορήσουν οι εκδόσεις της Δευτέρας, οι συντάκτες των οποίων, θα εργαστούν για την έκδοσή τους την Κυριακή 26/12/2004, όπως κάθε Κυριακή για τις εφημερίδες της Δευτέρας,.\nΤην Τρίτη 28/12/2004, την Τετάρτη 29/12/2004, την Πέμπτη 30/12/2004 και την Παρασκευή 31/12/2004, θα εκδοθούν κανονικά όλες οι εφημερίδες. Οι συντάκτες, των μεν πρωινών εφημερίδων θα προσέλθουν στην εργασία τους το πρωί της Δευτέρας 27/12/2004, των δε απογευματινών εφημερίδων το απόγευμα της ίδιας ημέρας.\nΤο Σάββατο 1/1/2005, θα εκδοθούν μόνο οι πρωινές εφημερίδες και τα κυριακάτικα φύλλα, για την έκδοση των οποίων οι συντάκτες θα εργαστούν την Παρασκευή 31/12/2004, όπως την παραμονή των Χριστουγέννων .\nΤην Κυριακή 2/1/2005, δεν θα εκδοθεί ΚΑΜΙΑ εφημερίδα.\nΤη Δευτέρα 3/1/2005, θα κυκλοφορήσουν οι εκδόσεις της Δευτέρας, οι συντάκτες των οποίων θα εργαστούν για την έκδοσή τους την Κυριακή 2/1/2005, όπως κάθε Κυριακή για τις εφημερίδες της Δευτέρας.\nΤην Τρίτη 4/1/2005 και την Τετάρτη 5/1/2005, θα εκδοθούν κανονικά όλες οι εφημερίδες.\nΤην Πέμπτη 6/1/2005, θα εκδοθούν μόνο οι πρωινές εφημερίδες, οι συντάκτες των οποίων θα εργαστούν για την έκδοσή τους, όπως κάθε παραμονή αργίας.\nΤην Παρασκευή 7/1/2005, θα εκδοθούν μόνο οι απογευματινές εφημερίδες, οι συντάκτες των οποίων θα εργαστούν για την έκδοσή τους από το απόγευμα της Πέμπτης 6/1/2005, όπως εργάζονται κάθε Κυριακή για την έκδοση των απογευματινών εφημερίδων της Δευτέρας. Και\nΤο Σάββατο 8/1/2005, θα εκδοθούν όλες οι εφημερίδες, όπως κάθε Σάββατο.\nΟι συνάδελφοι των οικονομικών και διοικητικών υπηρεσιών, δεν θα εργαστούν στις 6/1/2005. Ειδικά, στις 24/12/2004, στις 31/12/2004 και στις 5/1/2005, θα εργαστούν όπως τις παραμονές των αργιών.\nΟι τεχνικοί τύπου που εργάζονται στα τυπογραφεία των εφημερίδων, στις 24/12/2004, στις 31/12/2004 και στις 5/1/2005 θα τελειώσουν την εργασία τους στις 5 μ.μ., ενώ όσοι εργάζονται στα πιεστήρια θα τελειώσουν την εργασία τους στις 10 μ.μ..


ΠΏΣ ΝΑ ΠΑΡΑΚΟΛΟΥΘΉΣΕΤΕ ΤΗΛΕΌΡΑΣΗ ΤΩΝ ΗΠΑ ΣΤΗΝ ΕΥΡΏΠΗ - ΠΕΡΙΗΓΗΤΈΣ ΙΣΤΟΎ\nΌλοι στην Ευρώπη γνωρίζουν ότι οι ΗΠΑ έχουν την καλύτερη τηλεόραση. Έχετε ESPN, Comedy Central και HBO. Έχουμε… άλλα πράγματα. Λοιπόν, ας δούμε πώς εμείς οι φτωχοί Ευρωπαίοι μπορούμε να λεηλατήσουμε ξανά την ήπειρό σας. αλλά αυτή τη φορά για αξιοπρεπή βραδινή διασκέδαση.\nΕάν είστε πολίτης των ΗΠΑ που ζει στο εξωτερικό και έχει διεύθυνση ΗΠΑ, πιστωτική κάρτα ΗΠΑ και έναν λογαριασμό με υπηρεσία ροής τηλεόρασης , τα πράγματα είναι απλά για σένα. Χρειάζεστε απλώς ένα VPN και, με όλα τα λαμπερά διαπιστευτήριά σας στις ΗΠΑ, είστε έτοιμοι να ξεκινήσετε. Το πρόβλημα είναι ότι οι Ευρωπαίοι συχνά δεν έχουν πιστωτική κάρτα στις ΗΠΑ, επομένως δεν μπορούμε καν να εγγραφούμε για αυτές τις υπηρεσίες. Αυτή είναι η τελευταία περίπτωση που θα αντιμετωπίσουμε σήμερα.\nΒήμα πρώτο: Αποκτήστε ένα VPN\nΌλα ξεκινούν με ένα VPN. Δεν μπορείτε καν να έχετε πρόσβαση σε καμία από τις διαδικτυακές υπηρεσίες ροής τηλεοπτικών εκπομπών από την Ευρώπη χωρίς μία.\nΘα χρειαστεί επίσης να πληρώσετε για ένα VPN. Τα δωρεάν VPN είναι είτε πολύ αργά είτε έχουν περιορισμένα όρια εύρους ζώνης που θα τα καταφέρετε με μία ή δύο ώρες Οι Αμερικάνοι . Εχουμε ένα πλήρης οδηγός στην επιλογή ενός, αλλά η επιλογή μας για κάτι τέτοιο είναι ExpressVPN . Εγγραφείτε, κατεβάστε το και συνδεθείτε σε μια τοποθεσία στις ΗΠΑ. Τα καλά νέα είναι ότι έχουν εγγύηση επιστροφής χρημάτων 30 ημερών, οπότε αν αποφασίσετε να μην συνεχίσετε με τα τηλεοπτικά σας σχέδια, δεν θα σας κουράσει.\nΣημειώστε ότι στο παραπάνω στιγμιότυπο οθόνης που χρησιμοποιώ TunnelBear γιατί έχω εγκλωβιστεί σε μια γλυκιά συμφωνία. Το δωρεάν επίπεδο τους είναι καλό, αλλά θα πρέπει να πάτε με το ExpressVPN.\nΒήμα δεύτερο: Λάβετε μια δωροκάρτα Sling\nΘα χρησιμοποιήσουμε το Sling TV επειδή μπορείτε να αγοράσετε δωροκάρτες για αυτό εκτός των ΗΠΑ. Είναι ένα από τις κύριες υπηρεσίες τηλεοπτικής ροής , έτσι θα σας δώσει πρόσβαση σε μια μεγάλη γκάμα διαφορετικών καναλιών, συμπεριλαμβανομένων των premium προσφορών όπως το HBO. Ολοκλήρωση παραγγελίας ιστοσελίδα του Sling (μέσω VPN) για να δείτε ακριβώς τι προσφέρεται και σε ποια τιμή.\nΣΧΕΤΙΖΕΤΑΙ ΜΕ: Τι είναι η Sling TV και μπορεί να αντικαταστήσει την καλωδιακή συνδρομή σας;\nΚατευθυνθείτε στο PayPal και αγοράστε μια κάρτα Sling TV eGift . Μπορείτε να λάβετε μεταξύ 25 και 100 $ με μία κίνηση, επομένως φροντίστε να αγοράσετε αρκετά για να καλύψετε τα πακέτα στα οποία θέλετε να εγγραφείτε για τουλάχιστον ένα μήνα. αν αγοράσετε περισσότερα, απλώς θα αναλογούν οι επιπλέον ημέρες στο τέλος του μήνα.\nΒήμα τρίτο: Εγγραφείτε στο SlingTV\nΤώρα που έχετε ρυθμίσει ένα VPN ώστε να έχετε πρόσβαση στις προσφορές της Sling στις ΗΠΑ και έχετε έναν τρόπο να πληρώσετε, κατευθυνθείτε στη σελίδα εξαργύρωσης δώρων του SlingTV . Κάντε κλικ στην επιλογή Νέος χρήστης; Εξαργυρώστε εδώ και ρυθμίστε τον λογαριασμό σας.\nΠρέπει να προσθέσετε μια διεύθυνση χρέωσης στις ΗΠΑ για φορολογικούς λόγους, αλλά μόλις χρησιμοποίησα το Empire State Building. Ούτε εγώ χρεώθηκα φόρους.\nΕπιλέξτε όποιο πακέτο και premium επιπλέον θέλετε. Να είστε προειδοποιημένοι. μπορεί να γίνει ακριβό γρήγορα.\nΣτη συνέχεια, προσθέστε τον αριθμό της δωροκάρτας σας και κάντε κλικ στην Εξαργύρωση στη σελίδα πληρωμών. Μην προσθέτετε πιστωτική κάρτα, παρόλο που η δωρεάν προσφορά είναι δελεαστική. Δεν θα λειτουργήσει.\nΒεβαιωθείτε ότι έχετε επιλέξει το πλαίσιο που επιβεβαιώνει ότι είστε άνω των 18 ετών και, στη συνέχεια, κάντε κλικ στο Τέλος και Υποβολή για να ρυθμίσετε τον λογαριασμό σας. Και κάπως έτσι, είσαι μέσα.\nΒήμα τέταρτο: Απολαύστε;\nΔεδομένου ότι πρόκειται για μια τυχαία λύση, η παρακολούθηση του Sling μέσω του Google Chrome στον υπολογιστή σας είναι μακράν η απλούστερη λύση. Δεν μπόρεσα να κατεβάσω την εφαρμογή Sling για το iPhone, το Apple TV, το τηλέφωνο Android ή το Roku. όλα τα καταστήματα είναι κλειδωμένα στην περιοχή.\nΗ καλύτερη επιλογή σας εάν θέλετε να παρακολουθήσετε το Sling σε μια πραγματική τηλεόραση είναι να συνδέσετε τον υπολογιστή σας χρησιμοποιώντας HDMI ή να έχετε ένα αποκλειστικό HTPC που να μπορεί να εκτελεί το Chrome. Εναλλακτικά, μπορείτε να χρησιμοποιήσετε το Google Chrome στον φορητό υπολογιστή σας για μετάδοση σε Chromecast (ή Mac για αντικατοπτρισμό σε Apple TV), αλλά αυτό σημαίνει απλώς κοινή χρήση της οθόνης του υπολογιστή σας.\nΜια τελευταία επιλογή που ίσως αξίζει να δοκιμάσετε αν θέλετε να κάνετε all in είναι να αγοράσετε ένα Roku από ένα κατάστημα στις ΗΠΑ και συνδέστε τον δρομολογητή σας σε ένα VPN . Δεν μπορώ να εγγυηθώ ότι αυτό θα λειτουργήσει, αλλά θεωρητικά, θα πρέπει, καθώς ο Roku δεν θα σκεφτεί ποτέ ότι έφυγε από την Αμερική. Μπορεί επίσης να έχετε κάποια τύχη με τις τηλεοράσεις Samsung ή LG, καθώς υποψιάζομαι ότι τα καταστήματα εφαρμογών τους είναι λιγότερο πιθανό να είναι κλειδωμένα στην περιοχή.\nΒήμα πέμπτο: Διατηρήστε τον λογαριασμό σας συμπληρωμένο\nΘα λάβετε ένα email από τον Sling λίγες ημέρες πριν ο λογαριασμός της δωροκάρτας σας πρόκειται να λήξει. Το πακέτο μου κοστίζει 40 $, επομένως η δωροκάρτα μου 50 $ μου πήρε περίπου πεντέμισι εβδομάδες αντί για τον συνηθισμένο μήνα. Αν δεν ανανεώνετε ακριβώς το σωστό ποσό κάθε φορά, η ημερομηνία ανανέωσής σας θα ποικίλλει. Πρέπει επίσης να συμπληρώνετε τουλάχιστον τη μηνιαία χρέωση κάθε φορά.\nΚατευθυνθείτε στο δικό σας Σελίδα με τις προτιμήσεις του λογαριασμού μου στον ιστότοπο του Sling και επιλέξτε τον σύνδεσμο Προσθήκη δωροκάρτας.\nΕισαγάγετε έναν νέο κωδικό, κάντε κλικ στο κουμπί Εξαργύρωση και επιστρέφετε στη δράση.\nΑν και δεν είναι ιδανική κατάσταση, ένας λογαριασμός VPN, Sling και δωροκάρτες Sling σημαίνουν ότι μπορείτε να παρακολουθήσετε τηλεόραση στις ΗΠΑ από την Ευρώπη. Δεν είμαι 100% βέβαιος ότι αξίζει να ξεπεράσετε τα στεφάνια, καθώς τα περισσότερα μεγάλα σόου των ΗΠΑ φτάνουν στην Ευρώπη σε κανάλια όπως το Sky Atlantic πολύ γρήγορα, αλλά αυτή την απόφαση πρέπει να την πάρετε εσείς.\nΚατηγορία Περιηγητές Ιστού\nΤι σημαίνει TIHI και πώς το χρησιμοποιείτε;\nΤο Mozilla καταπολεμά το πρόγραμμα περιήγησης της Microsoft Double Standard στα Windows\n8 κόλπα πλοήγησης που κάθε χρήστης iPad πρέπει να γνωρίζει\nΤι είναι το υλικολογισμικό ή ο μικροκώδικας και πώς μπορώ να ενημερώσω το υλικό μου;\nΠώς να παρατείνετε τη ζωή του σκληρού σας δίσκου\nΧρήση της Επαναφοράς Συστήματος σε XP\nΠώς να δημιουργήσετε μια φόρμα Google με λογική διακλάδωσης\nΗ Microsoft εξηγεί γιατί η ενημέρωση Οκτωβρίου 2018 των Windows 10 διέγραφε τα αρχεία των ατόμων\nΠώς να διαχειριστείτε το τηλέφωνο Android του παιδιού σας με το Google Family Link\nΠοια είναι η νέα δυνατότητα αρχειοθέτησης στο Google Photos;\nΠώς να επαναφέρετε το iPhone ή το iPad σας, ακόμα κι αν δεν εκκινήσει\nΠώς να προσθέσετε ζωντανούς κλειστούς υπότιτλους στο ζουμ\nΌταν σας ζητηθεί να κάνετε επανεκκίνηση μετά την απεγκατάσταση λογισμικού, είναι εντάξει και ο τερματισμός λειτουργίας;\nΈτσι μόλις αποκτήσατε ένα Xbox One. Και τώρα τι?\nΌταν πατάω το κατάλληλο πλήκτρο κατά την εκκίνηση, μπαίνω στο BIOS ή στο CMOS;\nΠώς, ακριβώς, λειτουργεί ο Κάδος Ανακύκλωσης των Windows;\nΘέλετε ένα μαγικό πληκτρολόγιο με Touch ID; Ελπίζω να έχετε M1 Mac\nΠώς να ενεργοποιήσετε τις συντομεύσεις πληκτρολογίου αντιγραφής και επικόλλησης στο Bash Shell των Windows 10\nΠώς να δοκιμάσετε σωστά τις υπηρεσίες 911 στο κινητό σας τηλέφωνο\nΤο HomePod Mini πρόκειται να γίνει ο καλύτερος φίλος του Apple TV\nΑνακτήστε τα διαγραμμένα αρχεία σε έναν σκληρό δίσκο NTFS από ένα Ubuntu Live CD


Σφοδρή καραμπόλα 50 αυτοκινήτων στην Εγνατία Οδό στην Ημαθία -15 τραυματίες (βίντεο) | karatzova.com\nHome Ημαθία featured Σφοδρή καραμπόλα 50 αυτοκινήτων στην Εγνατία Οδό στην Ημαθία -15 τραυματίες (βίντεο)\nΣφοδρή καραμπόλα 50 αυτοκινήτων στην Εγνατία Οδό στην Ημαθία -15 τραυματίες (βίντεο)\nΗμαθία , featured\nΕν αναμονή της επαναλειτουργίας της Εγνατίας οδού, στο ρεύμα Βέροιας – Κοζανης μετά την καραμπόλα που σημειώθηκε στις 11.30 το πρωΐ, λίγο πριν τα διόδια Πολυμυλου, όπου ενεπλάκησαν 50 οχήματα λόγω της πυκνής ομίχλης που επικρατούσες στην περιοχή. Άγιο είχαν οδηγοί και επιβάτες αφού δεν τραυματίστηκε κανείς σοβαρά. Άμεση ή επέμβαση της ΠΥ Κοζάνης που απεγκλώβισε 3 άτομα ενώ 15 ελαφρά τραυματισμένοι έχουν μεταφερθεί στα Νοσοκομεία Κοζάνης (11), Πτολεμαΐδας (2) και Βέροιας (2). Αυτήν την ώρα ολοκληρώνονται οι καταθέσεις των οδηγών στο ανακριτικό Βεροία. Στη συνέχεια θα μετακινηθούν τα κατεστραμμένα οχήματα ώστε σ ένα δίωρο περίπου να καθαριστεί ο δρόμος και να δοθεί και πάλι στην κυκλοφορία .\nΕν τω μεταξύ μεταφέρθηκαν σε ξενοδοχείο στην Αιανή Κοζάνης με την βοήθεια της Πολιτικής Προστασίας και της Περιφέρειας όσοι από τους οδηγούς και συνοδηγούς επιθυμούσαν να φιλοξενηθούν, στους οποίους θα παρέχουν διαμονή και σίτιση. Οι υπόλοιποι μεταφέρονται στην Θεσσαλονίκη. Σοκαριστικές ήταν οι περιγραφές των οδηγών την στιγμή της καραμπόλας, που το ένα αυτοκίνητο έπεφτε πάνω στο άλλο αλλά και τον τρομακτικό κρότο που άφηνε πίσω της η σύγκρουση. Αποφεύχθηκαν τα χειρότερα όταν οδηγός οχήματος με κίνδυνο της ζωής του σταμάτησε φορτηγό νταλίκα αρκετά μέτρα πιο κάτω από το σημείο της καραμπόλας. Ξύπνησαν μνήμες από την θανατηφόρα καραμπόλα που σημειώθηκε στην Εγνατία Οδό Κυριακή 5-10-2014, με την εμπλοκή 35 οχημάτων και τραγικό απολογισμό 5 νεκρούς και 30 τραυματίες.


Ανακοίνωση της ΕΛΜΕ Χανίων για τη δολοφονική επίθεση σε βάρος του ιατρού Δ. Μακρέα – ΕΚΔΟΣΕΙΣ ΡΑΔΑΜΑΝΘΥΣ\nΑνακοίνωση της ΕΛΜΕ Χανίων για τη δολοφονική επίθεση σε βάρος του ιατρού Δ. Μακρέα\nΗ ΕΛΜΕ Χανίων εκφράζει τον αποτροπιασμό της για τα πρόσφατα φαινόμενα ωμής φασιστικής και ρατσιστικής βίας που πραγματοποιήθηκαν ανήμερα της 25 Μαρτίου στα Χανιά.\nΜε τη γνωστή ύπουλη και άνανδρη τακτική της αιφνιδιαστικής επίθεσης πολλών εναντίον ενός, συμπολίτες μας μετανάστες λοιδορήθηκαν και προπηλακίστηκαν. Για μια ακόμη φορά φασίστες με γνώση των μεθόδων… πειθούς που χρησιμοποιεί η νεοναζιστική οργάνωση της Χρυσής Αυγής επέλεξαν τη μέθοδο του τραμπουκισμού ενάντια σε μετανάστες που διεκδικούν το δικαίωμα στην πόλη μας να υπάρχουν.\nΘύμα της παραπάνω επίθεσης υπήρξε αυτή τη φορά και ο γνωστός για τη δράση του στα κινήματα αλληλεγγύης αλλά και την πολύτιμη ιατρική προσφορά του στην κοινότητα Γενικός Ιατρός Δημήτρης Μακρέας.\nΑπρόκλητα και αιφνιδιαστικά χτυπήθηκε με στειλιάρι στο κεφάλι και έπειτα γρονθοκοπήθηκε από τέσσερα νεαρά άτομα, σεσημασμένα για τις αντιδημοκρατικές τους πρακτικές και απόψεις.\nΉταν μια τυφλή, δολοφονική επίθεση που θα μπορούσε να είχε καταλήξει στο μοιραίο, αν τα τραύματα στο κεφάλι που στόχευαν οι φασίστες ήταν πιο εύστοχα. Ευτυχώς ο γιατρός έχει γερή κράση, άντεξε στα πισώπλατα κτυπήματα των θρασύδειλων τραμπούκων και κατέληξε ημιαναίσθητος στα επείγοντα του Γενικού Νοσοκομείου Χανίων, φέροντας πολλαπλά θλαστικά τραύματα στο πρόσωπο και κρανιοεγκεφαλική κάκωση με υποσκληρίδιο αιμάτωμα.\nΜόνος λόγος της επίθεσης η γνωστή ειρηνική, αντιφασιστική και αντιρατσιστική δράση του και η παρουσία του κοντά στο Στέκι Μεταναστών.\nΟι φασίστες με την επί σειρά ετών ανοχή του κράτους, την προβολή από τα καθεστωτικά Μ.Μ.Ε. λειτουργώντας ως πέμπτη φάλαγγα των μνημονιακών κυβερνήσεων έχουν στ’ αλήθεια αποθρασυνθεί.\n• Την παραδειγματική καταδίκη των δραστών, όπως και όλων όσοι εμπλέκονται σε κρούσματα φασιστικής και ρατσιστικής βίας στην πόλη των Χανίων.\n• Την παρουσία όλων μας στο αντιφασιστικό συλλαλητήριο που θα πραγματοποιηθεί το Σάββατο 28/3 στις 12:00 στην Αγορά των Χανίων\nTagged as: φασιστική βία, Ανακοίνωση της ΕΛΜΕ Χανίων για τη δολοφονική επίθεση σε βάρος του ιατρού Δ. Μακρέα, Στέκι Μεταναστών, Χρυσή Αυγή, αντιφασιστικό συλλαλητήριο, αντιφασιστική και αντιρατσιστική δράση, εκπαιδευτικού από τη Χαλέπα\nΚριτική του φιλελευθερισμού Σ. Σωμερίτης*\nΈκτακτη ανακοίνωση για την αποκατάσταση της αλήθειας\nΠαρουσίαση της συλλογής διηγημάτων του Μιχάλη Τζανάκη στα Χανιά\nΜιχάλης Τζανάκης - Μια σταγόνα δάκρυ


Δικαίωση για τους ελεύθερους! - Οι μακροχρόνια singles γίνονται τελικά καλύτεροι σύντροφοι - athinapoli.gr\nHome / Unlabelled / Δικαίωση για τους ελεύθερους! - Οι μακροχρόνια singles γίνονται τελικά καλύτεροι σύντροφοι\nΔικαίωση για τους ελεύθερους! - Οι μακροχρόνια singles γίνονται τελικά καλύτεροι σύντροφοι\nΈχουν βγει πολλές έρευνες που εξετάζουν το φαινόμενο single Και μιλάμε για φαινόμενο γιατί έχει αυξανόμενη τάση τα τελευταία χρόνια. Μάλιστα ο Παγκόσμιος Οργανισμός Υγείας εξετάζει το ενδεχόμενο να συμπεριλάβει την ιδιότητα του άγαμου ή αλλιώς του single στους παράγοντες ανικανότητας.\nΠάντως, ο Independent έχει καλά νέα για τους μακροχρόνια singles. Όπως τονίζει πολλές έρευνες δείχνουν ότι τελικά γίνονται καλύτεροι σύντροφοι όταν τελικά αποφασίζουν να μπουν σε σχέση.\nΔίνει λοιπόν μια σειρά από λόγους γιατί συμβαίνει αυτό:\n1. Οι singles αναπτύσσουν πιο στενές κοινωνικές σχέσεις\nΈρευνα δείχνει ότι οι άνθρωποι που είναι εκτός σχέσης, είχαν αναπτύξει στενές σχέσεις με τον κοινωνικό τους περίγυρο, όπως οικογένεια, φίλοι, συνάδελφοι.\n2. Είναι πιο επιτυχημένοι\nΕπίσης αποδείχτηκε ότι εξελίσσουν περισσότερο τον εαυτό τους από όσους βρίσκονται συνεχώς σε σχέση, και είναι λιγότερο πιθανό να παραιτηθούν από την προσπάθεια να βελτιώνουν τον εαυτό τους.\n3. Σκέφτονται για τον εαυτό τους\nΗ ίδια έρευνα έδειξε ότι επηρεάζονται λιγότερο από τους άλλους, συγκριτικά με όσους βρίσκονται σε σχέση.\n4. Προσέχουν το σώμα τους\nΆλλη έρευνα έδειξε ότι οι singles γυμνάζονται περισσότεροι από τους παντρεμένους. Κυρίως οι άνδρες.\n5. Και αισθάνονται περισσότερο πλήρεις\nΟ κοινωνιολόγος και συγγραφές Eric Klinenberg έχει δηλώσει στο Mother Jones ότι τα πλεονεκτήματα του να είσαι single είναι περισσότερα από τα μειονεκτήματα. Αισθάνονται πιο πλήρεις και έχουν πιο ενεργή κοινωνική ζωή.\n6. Είναι πιο χαρούμενοι\nΤέλος άλλη έρευνα έδειξε ότι μπορούν να είναι εξίσου χαρούμενοι όταν είναι εκτός σχέσης.\nΔικαίωση για τους ελεύθερους! - Οι μακροχρόνια singles γίνονται τελικά καλύτεροι σύντροφοι Reviewed by athinapoli gr on 9:30 μ.μ. Rating: 5


www.12sports.gr: Κρεμάει τη σφυρίχτρα του ο Φάκαρος! - Μπάσκετ Μετά το παιχνίδι Παναθηναϊκός- Άρης, ο Άρης Φάκαρος, θα αποχωρήσει από την ενεργό δράση και μάλιστα στο Ο.Α.Κ.Α. θα τιμηθεί για την προσφορά του στο χώρο της διαιτησίας! - Ειδήσεις για όλα τα αθλήματα της Δωδεκανήσου\n13:04 | Τετ 18 Μαϊ, 2022\nΜετά το παιχνίδι Παναθηναϊκός- Άρης, ο Άρης Φάκαρος, θα αποχωρήσει από την ενεργό δράση και μάλιστα στο Ο.Α.Κ.Α. θα τιμηθεί για την προσφορά του στο χώρο της διαιτησίας!\nΤο τελευταίο παιχνίδι της καριέρας του σε εθνικές κατηγορίες θα είναι αυτό ανάμεσα στον Παναθηναϊκό και τον Άρη, για τον Άρη Φάκαρο, ο οποίος θα αποχωρήσει από την ενεργό δράση. Ο έμπειρος ρέφερι και επί σειρά ετών πρόεδρος του Σ.Δ.Κ.Δ. αποφάσισε να αποχωρήσει από τους πίνακες εθνικών κατηγοριών (διαιτητής Α1 Κατηγορίας). Μάλιστα, ο Ροδίτης θα τιμηθεί, μάλιστα, από την ΟΔΚΕ για την προσφορά του στην ελληνική διαιτησία… Ο Άρης Φάκαρος ανήκει στο έμψυχο δυναμικό του Συνδέσμου Δωδεκανήσου, όπου διετέλεσε πρόεδρος. Είναι 48 χρονών και διαμένει στη Ρόδο. Αγωνίστηκε ως αθλητής στον ΑΣ Ροδιακός, ενώ το 1999 αποφοίτησε από τη σχολή Διαιτησίας και 5 χρόνια αργότερα αξιολογήθηκε στη Γ’ εθνική. Το 2009 ανέβηκε στη Β’ κατηγορία και το 2014 στην Α2. Πριν από 3 χρόνια ανήλθε στην Α1 κατηγορία και θα κλείσει με τον καλύτερο δυνατό τρόπο την παρουσία του στις εθνικές κατηγορίες.


Του χρόνου το νέο Opel Astra θα είναι και πλήρως ηλεκτρικό – carzine.gr\nΗ Opel έδωσε στη δημοσιότητα περισσότερα στοιχεία για τη νέα γενιά του Astra, που αισίως έχει συμπληρώσει 30 χρόνια παρουσίας.\nΈτσι λοιπόν υιοθετεί την καινούργια σχεδιαστική λογική της μάρκας που εμφανίστηκε για πρώτη φορά στο Mokka και χαρακτηρίζεται κατά κύριο λόγο από τη νέα και χαρακτηριστική μάσκα Vizor. Η οποία εδώ συνδυάζεται και με τους LED προβολείς που έχουν συνολικά 168 στοιχεία και προέρχονται από το Insignia.\nΗ βάση του νέου Astra είναι το πλαίσιο EMP2, οι διαστάσεις του είναι στην ουσία ίδιες με αυτές του προκατόχου του, ενώ το εσωτερικό του προσδιορίζεται από τo οπτικά κοινό (προαιρετικά) σύνολο του ψηφιακού πίνακα οργάνων και της οθόνης αφής του συστήματος infotainment. Το οποίο έχει και μια κλίση προς τον οδηγό.\nΠρακτικά τα πλήκτρα άμεσης πρόσβαση στις πιο συνηθισμένες λειτουργίες που βρίσκονται κάτω από την οθόνη αφής, ενώ οι χώροι είναι βελτιωμένοι σε σχέση με την τρέχουσα γενιά. Κάτι που ισχύει και για το πορτμπαγκάζ, η χωρητικότητα του οποίου φτάνει μέχρι και τα 1.250 λίτρα.\nΣτις plug-in υβριδικές εκδόσεις που βασίζονται στον turbo των 1.600 κυβικών με τους 180 (0-100 σε 7,9 δεύτερα, τελική 225) ή τους 225 (0-100 σε 7,7 δεύτερα, τελική 255) συνδυαστικούς ίππους ο χώρος για τις αποσκευές είναι ελαφρώς πιο μικρός, καθώς μέρος του καταλαμβάνει η μπαταρία των 12,4 kWh που εξασφαλίζει μια αυτονομία 60 χιλιομέτρων κατά WLTP.\nΈνα περίπου χρόνο μετά την έναρξη των πωλήσεων θα παρουσιαστεί και η πλήρως ηλεκτρική έκδοση του νέου Opel Astra. Και μπορεί οι Γερμανοί της Stellantis να μην ανακοινώνουν λεπτομέρειες ωστόσο το πιο πιθανό είναι να χρησιμοποιηθεί το γνωστό σύστημα πρόωσης της πρώην πια PSA με τον ηλεκτροκινητήρα των 136 ίππων και την μπαταρία των 50 kWh.\nΣτην πορεία θα κάνει εκτός απροόπτου την εμφάνισή της και μια έκδοση OPC, που θα κινείται πιθανότατα από το σύστημα πρόωσης του τετρακίνητου Grandland Hybrid 4 με τους 300 ίππους.\nΟι πρώτες παραδόσεις του νέου Opel Astra θα ξεκινήσουν στις αρχές του 2022 και η τιμή εκκίνησής του στη Γερμανία είναι 22.465 ευρώ. Στη χώρα μας αναμένεται να ξεκινά γύρω στις 20.000 ευρώ.\nΣε αυτό το άρθρο:Opel, OPEL ASTRA, Opel Astra 2022, STELLANTIS, νέο Opel Astra


Ταξί προς την Πλάκα Ελούντας στην Κρήτη | Μεταφορές Ταξί- Minivan - Minibus πάντα με ασφάλεια & σταθερές τιμές. 24ωρη υπηρεσία μεταφοράς ταξί σε όλη την Κρήτη\nΤιμή για μεταφορές στο Πλάκα με ταξί, Μinivan ή Μinibus\nΑεροδρόμιο Ηρακλείου (HER) - 63km\nΑεροδρόμιο Χανίων (CHQ) - 210km\nΗ Πλάκα βρίσκεται 16 χλμ βόρεια του Αγίου Νικολάου. Σε ένα από τα ομορφότερα σημεία της Κρήτης. Σήμα κατατεθέν της Πλάκας είναι η υπέροχη θέα στο νησί Καλυδών, όπου βρίσκεται το διάσημο φρούριο της Σπιναλόγκας που λειτούργησε ως λεπροκομείο, όλο το πρώτο μισό του 20ου αιώνα.\nΗ Πλάκα δεν θα μπορούσε να μείνει έξω από τον κατάλογο με τις παραλίες της Κρήτης, καθώς διαθέτει δύο γραφικές παραλίες με βότσαλο και κρυστάλλινα νερά. Η πρώτη παραλία, της Αγίας Μαρίνας, βρίσκεται ακριβώς μπροστά από το μεγάλο ξενοδοχείο της περιοχής, ανατολικά του οικισμού.\nΔυτικά του χωριού βρίσκεται η δεύτερη παραλία με τα αλμυρίκια.\nΗ παραλία της Πλάκας έχει βότσαλο και ήρεμα νερά, μοιάζοντας με αυτή της Αγίας Μαρίνας. Ο βυθός είναι πολύ ενδιαφέρων και αξίζει να τον ανακαλύψετε.


Με τον προσομοιωτή των 10,1 εκ. δολαρίων νομίζεις πως οδηγείς! (video) - Αποκτήθηκε πρόσφατα από τον όμιλο FCA και αξιοποιείται για την εξέλιξη συστημάτων ασφάλειας και υποβοήθησης - gocar.gr - GoForward\nΤη δυνατότητα προσομοίωσης της συμπεριφοράς του αυτοκινήτου σε πραγματικό χρόνο προσφέρει ένας προηγμένος τεχνολογικά προσομοιωτής ο οποίος βρίσκεται “στα χέρια” της FCA.\nΕιδικότερα, το υπερσύγχρονο σύστημα τιμάται προς 10,1 εκατομμύρια δολάρια (9,2 εκ. ευρώ) και θα βρίσκεται σε ένα νεοσύστατο εργαστήριο, στο κέντρο έρευνας και εξέλιξης της Fiat Chrysler Automobiles, στον Καναδά.\nΤα περισσότερα αντίστοιχα συστήματα διαθέτουν μόνο 6 άξονες κίνησης, ενώ το σύστημα της FCA εκμεταλλεύεται 9, δίνοντας μια αίσθηση που πλησιάζει στην αληθινή οδήγηση. Επιπροσθέτως, η όλη κατασκευή βάρους 4,5 τόνων στηρίζεται πάνω σε ένα στρώμα αέρα, όπως συμβαίνει με τα Hovercrafts, επιτρέποντας την εξαιρετικά ομαλή και αθόρυβη κίνηση του συστήματος στο χώρο.\nΌπως αναφέρει ο Επικεφαλής του μηχανολογικού τμήματος της FCA, Rob Wichman, «ο νέος προσομοιωτής μας δίνει τη δυνατότητα στο εικονικό περιβάλλον να δοκιμάσουμε με εξαιρετική ακρίβεια και ασφάλεια μια σειρά συστημάτων, αλλά και την αλληλεπίδραση του οδηγού με το όχημα». Στα συστήματα αυτά συγκαταλέγονται τα ABS, ESP, καθώς και προηγμένα συστήματα υποβοήθησης οδήγησης (ADAS).\nΣημειώνεται, τέλος, πως το καινοτόμο σύστημα μπορεί να προσομοιώσει οποιοδήποτε όχημα, οδόστρωμα και περιβάλλον, ενώ παρέχει στοιχεία σε πραγματικό χρόνο.


ΠΕΤΡΟΣ ΠΑΠΑΜΑΚΑΡΙΟΣ 19.06.2021 | 00:24\nΤρεις αναμετρήσεις διεξάγονται το Σάββατο (19/6) στο πλαίσιο της δεύτερης αγωνιστικής του Euro 2020. Διαβάστε αναλυτικά το πρόγραμμα των μεταδόσεων απ' την τηλεόραση και το SPORT24.\nΗ δεύτερη αγωνιστική των ομίλων του Euro 2020 συνεχίζεται το Σάββατο (19/6) με τρία παιχνίδια και πάλι. Ένα για τον πέμπτο όμιλο και δύο για τον έκτο. Και οι τρεις αναμετρήσεις θα έχουν κάλυψη από την τηλεόραση αλλά και από το MatchCenter του SPORT24.\nΣτις 16:00 η Ουγγαρία αντιμετωπίζει τη Γαλλία, στις 19:00 η Πορτογαλία αγωνίζεται απέναντι στην Γερμανία, ενώ στις 22:00 το πρόγραμμα κλείνει το παιχνίδι της Ισπανίας με την Πολωνία.\n16:00 Ουγγαρία - Γαλλία (ΑΝΤ1 και LIVE στο SPORT24)\n19:00 Πορτογαλία - Γερμανία (ΑΝΤ1 και LIVE στο SPORT24)\n22:00 Ισπανία - Πολωνία (ΑΝΤ1 και LIVE στο SPORT24)\nTAGS EURO 2020 ΕΘΝΙΚΗ ΟΥΓΓΑΡΙΑΣ ΕΘΝΙΚΗ ΓΑΛΛΙΑΣ ΕΘΝΙΚΗ ΠΟΡΤΟΓΑΛΙΑΣ ΕΘΝΙΚΗ ΓΕΡΜΑΝΙΑΣ ΕΘΝΙΚΗ ΙΣΠΑΝΙΑΣ ΕΘΝΙΚΗ ΠΟΛΩΝΙΑΣ ΔΙΕΘΝΕΣ ΠΟΔΟΣΦΑΙΡΟ


Στιγμές χαλάρωσης και εναλλακτικός τουρισμός σε Πύλη και Πίνδο- Ασπροπόταμο\nΜοναδικές στιγμές απόδρασης από την πολύβουη καθημερινότητα, με στιγμές χαλάρωσης και ηρεμίας, αλλά και δυνατότητες εναλλακτικού τουρισμού προσφέρουν η Πύλη και η Πίνδος Ασπροποτάμου. Στην είσοδο ενός φυσικού περάσματος που δημιουργείται από τον Κόζιακα από τη μια πλευρά και από τον ΄Ιταμο από την άλλη και θεωρείται σημείο ένωσης της Θεσσαλίας με την Ήπειρο, συναντάμε τη μικρή και όμορφη κωμόπολη, την Πύλη, παλιά Πόρτα, ονομασία που δικαιολογεί και τη θέση όπου είναι κτισμένη, όπως αναφέρει ο τουριστικός οδηγός της Περιφερειακής Ενότητας Τρικάλων.\nΤην Πύλη διασχίζει ο Πορταϊκός ποταμός, παραπόταμος του Πηνειού που τον γεφυρώνουν ονομαστές γέφυρες. Η πιο γνωστή και η οποία προσελκύει πολλούς επισκέπτες είναι η τοξωτή γέφυρα ή γέφυρα του Πορταϊκού, που σε μέγεθος έρχεται δεύτερη στον ευρύτερο Θεσσαλικό χώρο και μέχρι και το 1936 ήταν το μοναδικό πέρασμα για την περιοχή Ασπροποτάμου. Κάθε χρόνο, το Υπουργείο Πολιτισμού διοργανώνει εδώ πολιτιστικές εκδηλώσεις για το αυγουστιάτικο φεγγάρι. ’λλες γέφυρες που γεφυρώνουν τον Πορταϊκό είναι η γέφυρα Κονδύλη, η γέφυρα Γκίκα και τελευταία, το 1981, κατασκευάσθηκε και η κρεμαστή πεζογέφυρα, μήκους 120μ., για την καλύτερη επικοινωνία του οικισμού Πόρτα - Παναγιά με την Πύλη.\nΗ Πύλη βρίσκεται στο σταυροδρόμι πολλών μνημείων, αλλά εκείνο που έχει ταυτισθεί και έχει βάλει τη δική του "σφραγίδα" στη βυζαντινή ιστορία και τέχνη είναι ο ναός της Πόρτα Παναγιάς, άλλοτε καθολικό της Ι. Μ. Μεγάλων Πυλών. Ό ναός περιήλθε το 1843 στην κυριότητα της γειτονικής Ι Μ. Δουσίκου. Το καθολικό αυτής, ο ναός δηλαδή ένα από τα μοναδικά ως προς την αρχιτεκτονική, συνεχίζει την πορεία του με συμμάχους τους κατοίκους του μικρού οικισμού, ο οποίος αναπτύσσεται δειλά - δειλά δίπλα του.\nΟ ναός σταυρεσπίστεγη τρίκλιτη βασιλική έχει κτισθεί πάνω σ΄ αρχαίο ναό. Σ΄ αυτό το συμπέρασμα τον οδήγησαν οι κίονες που βρίσκονται στο χώρο γύρω από το ναό και η ύπαρξη πολλών αρχιτεκτονικών μελών εντοιχισμένων στην τοιχοποιϊα του, όπως και η περισυλλογή πολλών αρχιτεκτονικών τμημάτων που φυλάσσονται μέσα στο ναό. Ο γλυπτός, ψηφιδωτός και γραπτός διάκοσμος του ναού δημιουργεί ένα σύνολο μοναδικό, κόσμημα όχι μόνον για το μνημείο αλλά και για ολόκληρο τον Ελλαδικό χώρο, αυτήν την εποχή. Ο γλυπτός διάκοσμος δυστυχώς καταστράφηκε από πυρκαγιά του 1855, η οποία ήταν και η πλέον καταστροφική για το ναό. Από τον ψηφιδωτό διάκοσμο, έχουμε τις δύο ψηφιδωτές εικόνες, (1285) μοναδικές για την τεχνική και τεχνοτροπία τους, όπως και για την ιδιόρρυθμη ανάστροφη θέση, που είναι τοποθετημένες. Στον εξωνάρθηκα, το εικονογραφικό πρόγραμμα ακολουθεί τις εικονογραφικές αρχές του 15ου αι., που δυστυχώς, πυρκαγιά που εκδηλώθηκε στα 1980,επέφερε μεγάλες ζημιές στο χρώμα τους.\nΗ Πίνδος είναι αναμφισβήτητα από τα ομορφότερα φυσικά στολίδια της χώρας. Επιβλητικό και πανέμορφο τοπίο, με το πλουσιότερο δάσος σε έλατα και τον Αχελώο ποταμό να κυλά ανάμεσά τους. Λόγω του υπέροχου κλίματος και της ποικιλίας του τοπίου, η περιοχή προσφέρει άπειρες ευκαιρίες για αυτούς που αγαπούν το φυσικό περιβάλλον και για εκείνους που ενδιαφέρονται για υπαίθρια αθλήματα. Δραστηριότητες όπως το ψάρεμα, το κυνήγι, η ορεινή ποδηλασία, η πεζοπορεία, η ορειβασία, το πέταγμα με ανεμόπτερο, η ιππασία, η τοξοβολία, το ράφτιγκ, και το σκι κατά τους χειμερινούς μήνες, δεν είναι παρά μερικές από τις ευκαιρίες που προσφέρει η περιοχή της Πίνδου.\nΞεκινώντας από τα Τρίκαλα και ανεβαίνοντας προς την Πίνδο συναντάμε την Πύλη στα ριζά της. Συνεχίζοντας από την Πύλη προς τα βόρεια, μέσα από ένα καταπράσινο τοπίο μοναδικής ομορφιάς βρίσκουμε τα πρώτα χωριά, για να φτάσουμε στα φημισμένα Περτουλιώτικα λιβάδια. Ακολουθώντας διάφορες διαδρομές συναντάμε διάσπαρτα ήσυχα μικρά χωριά όπου φαίνεται να έχει σταματήσει ο χρόνος. Στο χωριό Κρανιά βρίσκεται ο εντυπωσιακός Ναός του Τιμίου Σταυρού Δολιανών με τους 12 τρούλους, σπουδαίο βυζαντινό μνημείο, με χαρακτηριστική αρχιτεκτονική. Όπου και να βρεθεί κάποιος στην Πίνδο περιβάλλετε από την ισχυρή ελληνική παράδοση, που κρατήθηκε ζωντανή και ατόφια από γενιά σε γενιά μέσα από τις ποικίλες εκδηλώσεις του λαού. Ζωντανά μένουν στο πέρασμα του χρόνου τα υπαίθρια πανηγύρια που πραγματοποιούνται, στη μνήμη των Αγίων, στα εξωκκλήσια των χωριών. Το αντάμωμα των Σαρακατσαναίων στο Περτούλι είναι από τις πιο γνωστές εκδηλώσεις που γίνονται κάθε χρόνο. Τους χειμερινούς μήνες με το άφθονο χιόνι, η περιοχή προσφέρεται για σκι στο χιονοδρομικό κέντρο με τις μεγάλες πίστες ή ακόμα και για χιονοδρομίες.


Mακρόν: Εάν διασχίσω τον δρόμο μπορώ εύκολα να σου βρω δουλειά | UNFOLLOW\nUNFOLLOW | 17/9/2018 - 21:05\nΈντονες αντιδράσεις προκαλεί στη Γαλλία ένα μάλλον άστοχο σχόλιο του Εμανουέλ Μακρόν σε έναν άνεργο νεαρό κηπουρό.\nΟ Γάλλος πρόεδρος προσπαθώντας να πείσει ότι θέσεις εργασίας υπάρχουν είπε στον νέο ο οποίος τον πλησίασε για να του εκφράσει το πρόβλημά του: «Εάν διασχίσω τον δρόμο, μπορώ εύκολα να σου βρω δουλειά».\nΗ στιχομυθία, η οποία έκανε τον γύρο του κόσμου, έγινε την Κυριακή, στο πλαίσιο εκδήλωσης στο Ελιζέ. Ο νεαρός πλησίασε τον Μακρόν για να του πει ότι παρά τις αμέτρητες προσπάθειες, είναι αδύνατον να βρει δουλειά.\n«Εάν είσαι έτοιμος και έχεις κίνητρο, σε ξενοδοχεία, καφέ, όπου πάω ο κόσμος μου λέει ότι ψάχνει προσωπικό. Μπορώ να σου βρω δουλειά απλώς διασχίζοντας τον δρόμο», του απάντησε ο Γάλλος πρόεδρος, εννοώντας προφανώς ότι εάν θέλει να δουλέψει μπορεί, όχι απαραίτητα στο αντικείμενό του.\nΑυτό για το οποίο επικρίθηκε κυρίως ο Γάλλος πρόεδρος ήταν αφενός για έλλειψη συμπόνοιας και αφετέρου για έλλειψη επαφής με την πραγματικότητα, λίγες μάλιστα μέρες αφότου παρουσίασε το φιλόδοξο σχέδιό του για την καταπολέμηση της φτώχειας.\nΗ ανεργία, κυρίως ανάμεσα στους νέους, αποτελεί μείζον θέμα στη Γαλλία. Ένας στους τέσσερις Γάλλους κάτω των 25 ετών είναι άνεργος.\n← Δεύτερη αίτηση ακύρωσης της συμφωνίας των Πρεσπών στο ΣτΕ Πρόοδος στις συνομιλίες ΔΝΤ- Αργεντινής →


συγγνώμη Archives - BORO από την ΑΝΝΑ ΔΡΟΥΖΑ - boro.gr\nΓεια σας οι κολλητες μου συνεχεια με μειωνουν αν κανω καμια χαζομαρα το λενε απο δω και απο κει με κανουν να νιωθω ασχημα η αν δεν κανω κατι σωστα με μειωνουν. Εδω και ποσα χρονια δεν εδεινα σημασια ελεγα βλακειες αλλα τωρα με ενοχλει πολυ και με λενε και κομπλεξικια…τι να μπορω να κανω για να σταματησει αυτο;\nΟυδείς αναμάρτητος! Όλοι κάνουμε τα λάθη μας και φυσικά κάθε άνθρωπος έχει τα δικά του πάθη, που ναι μεν προσπαθεί …\nΗ «συγγνώμη» είναι μια λέξη μαγική που κρύβει μέσα της βάθος και έντονα συναισθήματα. Είναι μια λέξη που γεφυρώνει τους …


The Cherry Tree Guest House από 66€. Ξενώνες σε Eastbourne - KAYAK\n15 Silverdale Road, Eastbourne, BN20 7AJ, Ηνωμένο Βασίλειο\n+44 132 372 2406\nΣχετικά με την τοποθεσία The Cherry Tree Guest House\nΑυτό το κατάλυμα (The Cherry Tree Guest House, Μιντς, Ίστμπουρν) απέχει 15 λεπτά με τα πόδια από: Προβλήτα Eastbourne και Western Lawns. Στις σημαντικές παροχές περιλαμβάνονται υπηρεσίες στεγνοκαθαριστηρίου/πλυντηρίων, αποθήκευση αποσκευών και μια βιβλιοθήκη. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το The Cherry Tree Guest House\nΔιαθέσιμα δωμάτια στο The Cherry Tree Guest House\nDouble Rooms(106€ - 128€)\nΠαροχές στο The Cherry Tree Guest House\nΚριτικές για το The Cherry Tree Guest House\nΕξαιρετικόΒάσει 489 κριτικών από επαληθευμένους επισκέπτες\nDevonshire Park Lawn Tennis Club307 μ\nTowner Art Gallery321 μ\nCongress Theatre327 μ\nEastbourne Town Hall0.7 χλμ\nEastbourne Bandstand0.8 χλμ\nMarine Parade Beaches0.9 χλμ\nCarpet Gardens1.1 χλμ\nEastbourne Pier1.1 χλμ\nRedoubt Fortress and Military Museum2 χλμ\nTreasure Island Adventure Park2.3 χλμ\nEastbourne Miniature Steam Railway Adventure Park3.2 χλμ\nThe Cherry Tree Guest House: Συχνές ερωτήσεις\nΠού βρίσκεται το The Cherry Tree Guest House;\nΤο The Cherry Tree Guest House βρίσκεται στη διεύθυνση 15 Silverdale Road, 0,8 χλμ. από το κέντρο της πόλης Eastbourne. Το κοντινότερο αξιοθέατο στο The Cherry Tree Guest House είναι: Devonshire Park Lawn Tennis Club.\nΠότε είναι το check-in και το check-out στο The Cherry Tree Guest House;\nΣτο The Cherry Tree Guest House, το check-in γίνεται στις 14:30 και το check-out στις 10:30.\nΠροσφέρει το The Cherry Tree Guest House δωρεάν Wi-Fi;\nΝαι, το The Cherry Tree Guest House προσφέρει δωρεάν Wi-Fi.\nΠροσφέρει το The Cherry Tree Guest House δωρεάν πάρκινγκ;\nΝαι, το The Cherry Tree Guest House προσφέρει δωρεάν πάρκινγκ.\nΠόσο απέχει το The Cherry Tree Guest House από το αεροδρόμιο;\nΤο The Cherry Tree Guest House απέχει 54,5 χλμ. από το Λονδίνο Gatwick. Το The Cherry Tree Guest House απέχει 84,3 χλμ. από το Λονδίνο London City.\nΜπορώ να φέρω το κατοικίδιό μου στο The Cherry Tree Guest House;\nΝαι, το The Cherry Tree Guest House δέχεται κατοικίδια.\nSilverdale Apartments8.4 Εξαιρετικό (100 κριτικές)0,04 χλμΘέα στην πόλη, Κουζίνα, κουζινίτσα+162€\nImmaculate Cottage Close To The Sea For Up To 4 People With 2 Bedrooms10 Εξαιρετικό (5 κριτικές)0,04 χλμ+151€\nMeads Apartment9 Εξαιρετικό (18 κριτικές)0,04 χλμΘέα στην πόλη, μπροστά στην παραλία, Κουζίνα+228€\nGrand Apartment - 5 bedroom Apartment0,04 χλμΚουζίνα, Πλυντήριο ρούχων, κλινοσκεπάσματα+376€\n71% φθηνότεροChauffeur's Apartment0,59 χλμΚουζίνα+20€\n67% φθηνότεροSilverdale Retreat0,17 χλμΚουζίνα+22€\n67% φθηνότεροDevonshire Apartment0,75 χλμΚουζίνα+22€\n61% φθηνότεροOYO The Palm Court Hotel2.4 Μέτριο (1 κριτική)0,66 χλμΕστιατόριο, Δωρεάν Wi-Fi, Τηλεόραση επίπεδης οθόνης+26€\nThorne Lodge10 Εξαιρετικό (2 κριτικές)0,58 χλμΚουζίνα, wifi, Πλυντήριο ρούχων+135€\n57% φθηνότεροBicknell House Lascelles 1st10 Εξαιρετικό (1 κριτική)0,52 χλμΚουζίνα+29€\nTranquil But Central Stylish Hideaway Just Moments From The Beach And Theatres10 Εξαιρετικό (2 κριτικές)0,57 χλμΜόνο για ενήλικες, Κουζίνα, ταράτσα/βεράντα+152€\nEast Sussex - Ξενοδοχεία\nEastbourne - Ξενοδοχεία\nΑναζητήστε εκπτώσεις για το The Cherry Tree Guest House σε Eastbourne με την KAYAK. Αναζητήστε τη φθηνότερη προσφορά ξενοδοχείου για το The Cherry Tree Guest House σε Eastbourne. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο The Cherry Tree Guest House με την προσφορά που σας ταιριάζει καλύτερα. από 66€/βράδυ (οι πιο πρόσφατες τιμές για το ξενοδοχείο).


Σύγκρουση οικονομίας και γεωπολιτικής στην Ελλάδα... - Ιδεοπηγή }\nJim Jimmy (Κλεισθένης) Μαΐου 23, 2017 απόψεις Ελλάδα οικονομικά πολιτικά ροή\nΗ ψήφιση των προαπαιτούμενων το βράδυ της περασμένης Πέμπτης δυνάμει κλείνει έναν κύκλο και ανοίγει έναν άλλο. Κλείνει τον κύκλο της χρεοκοπίας που άνοιξε το 2009 και υπό προϋποθέσεις ανοίγει τον κύκλο της ανασυγκρότησης, μέσω της διεθνοποίησης σημαντικού μέρους της δημόσιας και εν μέρει της ιδιωτικής περιουσίας των Ελλήνων.\nΑπό την πλευρά της η Αθήνα θα πρέπει γρήγορα να κατανοήσει τις ορίζουσες του ευρύτερου γεωπολιτικού παιχνιδιού και να προσαρμόσει τις κινήσεις της.\nΜόνο μ’ αυτό τον τρόπο θα μπορέσει να αντιληφθεί και να εκμεταλλευθεί τις κάθε είδους ευκαιρίες. Μεταξύ αυτών και τη σημασία που δίνουν οι επενδυτικές τράπεζες της Γουόλ Στριτ και του Σίτι στον «δρόμο του μεταξιού».


Λειτουργία της Ατλαντίς Συμβουλευτική ΑΕ στην Εποχή της Πανδημίας\nΗ Ατλαντίς Συμβουλευτική ΑΕ θα συνεχίσει τη λειτουργία της και την υποστήριξη όλων των έργων, εργασιών και πελατών της. Λόγω όμως της πανδημίας του COVID-19 λαμβάνουμε ιδιαίτερες προφυλάξεις και αλλάζουμε τον τρόπο της εργασίας μας. Από σήμερα Δευτέρα 16 Μαρτίου το προσωπικό μας πλην προσωρινών εξαιρέσεων θα εργάζεται με τηλεργασία. Συνίσταται η αποφυγή των επισκέψεων στα γραφεία μας καθώς και η επίσκεψη των στελεχών μας στις εγκαταστάσεις των πελατών. Όλες οι επικοινωνίες και εργασίες δύναται να διεκπεραιωθούν τηλεφωνικά, με ηλεκτρονικό ταχυδρομείο, με teleconference και με αποστολή δεμάτων ή ταχυδρομικά. Τα παραπάνω ισχύουν για όσο διάστημα θα ισχύουν και τα περιοριστικά μέτρα που συνιστά το Υπουργείο Υγείας.\nΕίναι σημαντικό να περιοριστεί η διάδοση του COVID-19 αυτήν την κρίσιμη χρονικά περίοδο ώστε :\nΝα προφυλαχθούν οι ευπαθείς ομάδες.\nΝα δοθεί ο απαραίτητος χρόνος προετοιμασίας τόσο του εθνικού συστήματος υγείας όσο και των ερευνητικών ομάδων που ασχολούνται με την παραγωγή σχετικών φαρμάκων ή/και εμβολίων.\nΝα αποφύγουμε την συμφόρηση πολλών κρουσμάτων ταυτόχρονα στο εθνικό σύστημα υγείας της χώρας.


Στο Σαμπιονά η Τρουά - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Στο Σαμπιονά η Τρουά\nΣτο Σαμπιονά η Τρουά\nΗ Τρουά πανηγυρίζει την άνοδό της στο Σαμπιονά! Για την 34η αγωνιστική στη Β’ Γαλλίας έφτασε στη νίκη, αν και έπαιζε με 10 παίκτες από το 49’ με ανατροπή (μετά την αποβολή) και σκορ 2-1 στην έδρα της κόντρα στην 3η Ανζέ και έτσι κατέκτησε μαθηματικά το ένα από τα τρία εισιτήρια…\nΗ Τρουά επέστρεψε στις νίκες, και πλέον είναι στο +13 από την 4η Ντιζόν (νίκησε 1-0 εντός την Αρλ), ενώ απομένουν τέσσερις αγωνιστικές. Να θυμίσουμε ότι ανεβαίνουν οι τρεις πρώτες ομάδες.\nΗ φιλοξενούμενη προηγήθηκε με τον Καμαρά στο 32’ και στο 49’ για την Τρουά αποβλήθηκε ο Κονέ. Τελικά η γηπεδούχος βρήκε την… δύναμη να φτάσει στην ανατροπή. Στο 61′ ισοφάρισε ο Νιβέ με πέναλτι και στο 84′ ο Μπιενβενού χάρισε τη νίκη στην ομάδα του.


Ενημέρωση συμμετεχόντων στην αγωγή διεκδίκησης αναδρομικών διαφορών με βάση την υπ’ αριθμ. 2194 απόφαση Σ.τ.Ε., με το δικηγορικό γραφείο Λάγου Γεωργίου – skaythess.gr\nΑρχική / Slider / Ενημέρωση συμμετεχόντων στην αγωγή διεκδίκησης αναδρομικών διαφορών με βάση την υπ’ αριθμ. 2194 απόφαση Σ.τ.Ε., με το δικηγορικό γραφείο Λάγου Γεωργίου\nΌποιος επιθυμεί τη συμμετοχή του, μπορεί μέχρι την 31/7/2016 να αποστείλει στη διεύθυνση ή στο e–mail του γραφείου μας:\n1. Πρωτότυπη απόδειξη κατάθεσης, της αμοιβής του γραφείου μας (30 ευρώ), στον υπ’ αριθμ. 84174028138 (ΙΒΑΝ: GR5201108410000084174028138 SWIFT: ETHNGRAA) λογαριασμό της Εθνικής Τράπεζας Ελλάδος στο όνομα Λάγος Γεώργιος – Ηλία Στέλλα. Κατά την κατάθεση του χρηματικού ποσού θα καταχωρηθούν ΗΛΕΚΤΡΟΝΙΚΑ από τον ταμία της τράπεζας τα εξής στο πεδίο «ΑΙΤΙΟΛΟΓΙΑ ΚΑΤΑΘΕΣΗΣ»:ΑΡΙΘΜΟΣ ΜΗΤΡΩΟΥ – ΕΠΩΝΥΜΟ (ΤΟΥ ΣΥΜΜΕΤΕΧΟΝΤΟΣ) . ΠΑΡΑΔΕΙΓΜΑ: 234567 ΑΛΕΞΙΟΥ\n2. Το συνημμένο έντυπο συμπληρωμένο.\nΑΠΑΝΤΗΣΗ ΣΕ ΕΡΩΤΗΜΑΤΑ ΣΥΜΜΕΤΕΧΟΝΤΩΝ ΣΤΙΣ ΑΓΩΓΕΣ ΔΙΕΚΔΙΚΗΣΗΣ ΑΝΑΔΡΟΜΙΚΩΝ ΔΙΑΦΟΡΩΝ\nΠΟΥ ΚΑΤΕΘΕΣΕ ΤΟ ΔΙΚΗΓΟΡΙΚΟ ΓΡΑΦΕΙΟ ΛΑΓΟΥ ΓΕΩΡΓΙΟΥ ΣΧΕΤΙΚΑ ΜΕ ΤΗΝ ΑΠΟΡΡΙΨΗ ΤΗΣ ΠΑΡΕΜΒΑΣΗΣ 2.915 ΕΝΣΤΟΛΩΝ (ΣΤΡΑΤΙΩΤΙΚΩΝ) ΣΤΗ ΣΥΖΗΤΗΣΗ ΤΗΣ ΑΙΤΗΣΗΣ ΑΚΥΡΩΣΗΣ ΤΟΥ Ν. 4307/2014 ΕΝΩΠΙΟΝ ΤΟΥ ΣΤΕ\nΟΤΑΝ ΕΚΔΟΘΗΚΕ Ο Ν. 4307/2014 ΠΟΥ ΠΡΟΕΒΛΕΠΕ ΤΗΝ ΜΕΡΙΚΗ ΣΥΜΜΟΡΦΩΣΗ (50%) ΤΗΣ ΔΙΟΙΚΗΣΗΣ ΣΤΗΝ ΑΠΟΦΑΣΗ ( ΜΕΤΑΞΥ ΑΛΛΩΝ ) 2194/2014 ΤΟΥ ΣΤΕ, ΚΑΤΑΤΕΘΗΚΕ ΑΙΤΗΣΗ ΑΚΥΡΩΣΗΣ ΤΟΥ ΝΟΜΟΥ ΑΥΤΟΥ ΕΝΩΠΙΟΝ ΤΟΥ ΣΤΕ.\nΤΟ ΣΤΕ ΜΕ ΤΙΣ ΑΠΟΦΑΣΕΙΣ 1125-1128/2016 ΕΚΑΝΕ ΔΕΚΤΕΣ ΤΙΣ ΑΙΤΗΣΕΙΣ ΑΚΥΡΩΣΗΣ ΤΩΝ ΑΡΧΙΚΩΣ ΑΙΤΟΥΝΤΩΝ ΑΛΛΑ ΑΠΕΡΡΙΨΕ ΤΙΣ ΠΑΡΕΜΒΑΣΕΙΣ 2.915 ΕΝΣΤΟΛΩΝ (ΣΤΡΑΤΙΩΤΙΚΩΝ), ΕΠΕΙΔΗ ΣΥΜΦΩΝΑ ΜΕ ΤΟ ΑΡΘΡΟ 49 ΤΟΥ Π.Δ. 18/1989 ΠΑΡΕΜΒΑΣΗ ΕΠΙΤΡΕΠΕΤΑΙ ΜΟΝΟΝ ΥΠΕΡ ΤΟΥ ΚΥΡΟΥΣ ΤΗΣ ΠΡΟΣΒΑΛΛΟΜΕΝΗΣ ΑΠΟΦΑΣΗΣ. ΔΗΛΑΔΗΔΙΚΑΙΩΜΑ ΠΑΡΕΜΒΑΣΗΣ ΕΙΧΕ ΜΟΝΟ ΟΠΟΙΟΣ ΗΘΕΛΕ ΝΑ ΔΙΑΤΗΡΗΘΕΙ, ΚΑΙ ΟΧΙ ΝΑ ΑΚΥΡΩΘΕΙ Η ΑΠΟΦΑΣΗ ΤΗΣ ΔΙΟΙΚΗΣΗΣ ΓΙΑ ΜΕΡΙΚΗ ΣΥΜΜΟΡΦΩΣΗ.\nΗ ΠΑΡΕΜΒΑΣΗ ΤΗΝ ΟΠΟΙΑ ΘΑ ΚΑΤΑΘΕΣΟΥΜΕ ΣΤΗΡΙΖΕΤΑΙ ΣΤΟ ΝΟΜΟ 3900/2010, ΑΦΟΡΑ ΤΗΝ ΠΡΟΤΥΠΗ ΔΙΚΗ ΕΠΙ ΑΓΩΓΩΝ ΠΟΥ ΕΙΣΗΧΘΗ ΠΡΟΣ ΣΥΖΗΤΗΣΗ ΣΤΟ ΣΤΕ ΩΣ «ΖΗΤΗΜΑ ΓΕΝΙΚΟΤΕΡΟΥ ΕΝΔΙΑΦΕΡΟΝΤΟΣ ΠΟΥ ΕΧΕΙ ΣΥΝΕΠΕΙΕΣ ΓΙΑ ΕΥΡΥΤΕΡΟ ΚΥΚΛΟ ΠΡΟΣΩΠΩΝ», ΕΧΕΙ ΠΡΟΣΔΙΟΡΣΤΕΙ ΓΙΑ ΣΥΖΗΤΗΣΗ ΤΗΝ 7/10/2016 ΣΤΗΝ ΟΛΟΜΕΛΕΙΑ ΤΟΥ ΣΤΕ ΚΑΙ ΑΦΟΡΑ ΤΙΣ ΑΓΩΓΕΣ ΠΟΥ ΚΑΤΕΘΕΣΕ ΤΟ ΓΡΑΦΕΙΟ ΜΑΣ ΚΑΙ ΕΚΚΡΕΜΟΥΝ ΣΤΑ ΔΙΟΙΚΗΤΙΚΑ ΠΡΩΤΟΔΙΚΕΙΑ ΜΕ ΔΙΕΚΔΙΚΗΣΗ ΤΙΣ ΑΝΑΔΡΟΜΙΚΕΣ ΔΙΑΦΟΡΕΣ ΠΟΥ ΠΡΟΕΚΥΨΑΝ ΑΠΟ ΤΗΝ ΜΕΡΙΚΗ ΕΦΑΡΜΟΓΗ ΤΩΝ ΑΠΟΦΑΣΕΩΝ ΤΟΥ ΣΤΕ (Ν. 4307/2014 ΚΑΙ ΤΙΣ ΥΠΟΥΡΓΙΚΕΣ ΑΠΟΦΑΣΕΙΣ ΜΕ ΒΑΣΗ ΤΟ ΝΟΜΟ ΑΥΤΟ).\nΕΞΑΛΛΟΥ, ΑΥΤΟΝΟΗΤΟ ΕΙΝΑΙ, ΟΤΙ ΔΕΝ ΘΑ ΜΠΟΡΟΥΣΑΝ ΝΑ ΕΧΟΥΝ ΑΠΟΡΡΙΦΘΕΙ ΟΙ ΠΑΡΕΜΒΑΣΕΙΣ ΤΩΝ 2.915 ΕΝΣΤΟΛΩΝ ΣΕ ΔΙΚΗ ΠΟΥ ΔΕΝ ΕΧΕΙ ΑΚΟΜΑ ΕΚΔΙΚΑΣΤΕΙ.\nΣΧΕΤΙΚΑ ΜΕ ΤΗΝ ΠΡΟΤΥΠΗ ΔΙΚΗ\nΜε το άρθρο 1 Ν. 3900/2010 εισάγεται η πρότυπη δίκη σε θέματα γενικότερου ενδιαφέροντος, τα οποία από τη φύση τους ενδιαφέρουν πολλούς ως προς τα οποία παρέχεται η δυνατότητα, τόσο στους διαδίκους, κράτος ή άλλο Ν.Π.Δ.Δ. και ιδιώτες, όσο και στα Διοικητικά Δικαστήρια να απευθύνονται απ΄ ευθείας στο ΣτΕ για να δώσει εκείνο συντομότερα την τελική νομολογιακή γραμμή.\nΕιδικότερα, το σχετικό αίτημα ενός των «διαδίκων» προϋποθέτει ήδη εκκρεμή δίκη, κατόπιν ασκήσεως οποιουδήποτε ενδίκου βοηθήματος ή μέσου ( προσφυγή – αγωγή – αίτηση ακυρώσεως στα Διοικητικά Πρωτοδικεία – Εφετεία και να τίθεται με το αίτημα αυτό σωρευτικά κατά το νόμο «ζήτημα γενικότερου ενδιαφέροντος που έχει συνέπειες για ευρύτερο κύκλο προσώπων».\nΤο αίτημα αυτό κρίνεται από Τριμελή Επιτροπή που αποτελείται από τον Πρόεδρο του Σ.τ.Ε., τον αρχαιότερο αντιπρόεδρο και τον Πρόεδρο του αρμοδίου καθ΄ ύλην Τμήματος του ΣτΕ. Εάν γίνει δεκτό το αίτημα εκδίδεται από την Τριμελή Επιτροπή πράξη που δημοσιεύεται σε δύο (2) ημερήσιες εφημερίδες των Αθηνών.\nΗ δημοσίευση της πράξεως συνεπάγεται υποχρεωτική αναστολή της εκδίκασης των εκκρεμών υποθέσεων, στις οποίες τίθεται το ίδιο ζήτημα.\nΣτη δίκη ενώπιον του ΣτΕ μπορεί να παρέμβει, κάθε διάδικος σε δίκη που εκκρεμεί στο αρμόδιο διοικητικό πρωτοδικείο και εφετείο, στην οποία ( δίκη ) τίθεται το ίδιο ζήτημα και να προβάλλει ισχυρισμούς επί του ζητήματος.\nΜετά την επίλυση του επίμαχου ζητήματος το ΣτΕ μπορεί είτε να παραπέμψει το ένδικο βοήθημα ή μέσο στο αρμόδιο διοικητικό δικαστήριο για άμεση εκδίκαση, είτε να κρατήσει και να δικάσει εξ ολοκλήρου την υπόθεση, εάν αυτή δεν χρειάζεται διευκρίνιση ως προς το πραγματικό της μέρος.\nΠεραιτέρω διευκρινίζεται στο νόμο ότι η απόφαση του Σ.τ.Ε. δεσμεύει μόνον τους διαδίκους της ενώπιον της δίκης στους οποίους περιλαμβάνονται και οι παρεμβαίνοντες.\nΔημιουργεί ωστόσο νομολογία δεσμευτική για τα κατώτερα δικαστήρια όπου εκκρεμεί το θέμα.\nΔηλαδή σε περίπτωση θετικής έκβασης, άμεσο αποτέλεσμα και εκτελεστότητα παράγεται μόνο για τους αιτηθέντες την πιλοτική δίκη και τους παρεμβαίνοντες σε αυτήν με δικόγραφο.\nΌσοι δεν παρέμβουν στη δίκη, ωφελούνται μεν από τη νομολογία, αφού το κατώτατο δικαστήριο θα ακολουθήσει υποχρεωτικά την απόφαση του ΣτΕ, με σημαντική καθυστέρηση ωστόσο, αφού τα διοικητικά Πρωτοδικεία εκδικάζουν τις υποθέσεις αυτές τουλάχιστον σε τέσσερα (4) έτη από την κατάθεση, ενώ η άσκηση έφεσης από το Δημόσιο ή το Ν.Π.Δ.Δ. θα καθυστερήσει έτι περαιτέρω την εκτέλεση της απόφασης.\nΑντίθετα η απόφαση της πρότυπης δίκης στο Σ.τ.Ε. παράγει άμεσα αποτελέσματα για αιτούντες και συμμετέχοντες στη δίκη\nαυτή με δικόγραφο παρέμβασης, με άμεση εκτέλεση της απόφασης.\nΔικηγορικό Γραφείο Γεωργίου Λάγου. Οδός Γ. Βοστάνη 32. Τ.Κ. 811 00 Μυτιλήνη\nΠροηγούμενο Ενημέρωση Αστυνομικών της ΕΛ.ΑΣ. (πλην Ε.Φ. ΚΑΙ Σ.Φ)\nΕπόμενο Μετατάξεις υπαλλήλων από διάφορες υπηρεσίες στο υπ. Εσωτερικών


Η ΕΛΛΑΔΑ ΣΤΗΝ ΚΛΑΣΙΚΗ ΑΡΧΑΙΟΤΗΤΑ κ’ ΟΙ ΜΗΔΙΚΟΙ ΠΟΛΕΜΟΙ | Ιστορία-Τέχνες-Πολιτισμός\nΑΡΧΑΙΑ ΕΛΛΑΔΑ, ΕΛΛΑΔΑ, ΕΥΡΩΠΗ, ΠΑΓΚΟΣΜΙΑ ΙΣΤΟΡΙΑ\nΗ ΕΛΛΑΔΑ ΣΤΗΝ ΚΛΑΣΙΚΗ ΑΡΧΑΙΟΤΗΤΑ κ’ ΟΙ ΜΗΔΙΚΟΙ ΠΟΛΕΜΟΙ\nΗ ΕΛΛΑΔΑ ΣΤΗΝ ΚΛΑΣΙΚΗ ΑΡΧΑΙΟΤΗΤΑ\n479 π.Χ Πλαταιές: Οι ενωμένες δυνάμεις Σπαρτιατών και Αθηναίων περίπου 40.000 οπλιτών υπό τονΠαυσανία, κατατροπώνουν το στρατό των 100.000 Περσών και Μηδίσαντων Ελλήνων και φονεύουν το γαμπρό του Ξέρξη και αρχηγό των Περσών Μαρδόνιο.\nΑθήνα: Το χάσμα των τάξεων έρχονται να γεφυρώσουν οι μεταρρυθμίσεις του Σόλωνα το 594 π.Χ. Απελευθερώνονται οι πολίτες που είχαν υποδουλωθεί λόγω χρεών (Σισάχθεια)./ Μεταρρυθμίζει προς μετριοπαθή κατεύθυνση το δίκαιο του Δράκοντα./ Ιδρύει λαϊκό δικαστήριο/. Προστατεύει χήρες και ορφανά./ Παραχωρεί δικαίωμα ψήφου σε όλες τις τάξεις των ελευθέρων./ Ωστόσο τα δημόσια αξιώματα ήταν προσιτά σε πολίτες με συγκεκριμένο εισόδημα./ Στο νομοθετικό σώμα της εκκλησίας του Δήμου μπορούσαν να συμμετέχουν όλοι οι ελεύθεροι πολίτες./ Ιδρύει τη βουλή των 400 που ελέγχουν οι αριστοκράτες που εκλέγονταν από το λαό./ Στο δικαστικό σώμα του Άρειου Πάγου γίνονται δεκτοί αριστοκράτες που έχουν υπηρετήσει στη βουλή./ Λόγω της φτωχής Αττικής γης ενθαρρύνει το εμπόριο.\nΜετά την αποχώρηση του Σόλωνα ξεσπούν έριδες μεταξύ τάξεων και γενών. Ο Πεισίστρατος εκμεταλλεύεται την κατάσταση, καταλαμβάνει την εξουσία με τη βία και αναδεικνύει την Αθήνα σε ηγέτιδα δύναμη. Με την κατάληψη των Ιωνικών πόλεων από τους Πέρσες οι μετανάστες προσδίδουν ξεχωριστή αίγλη στην πόλη. Μετά το θάνατο του Πεισίστρατου ακολουθεί περίοδος ταραχών ώσπου ο Κλεισθένης επαναφέρει τους νόμους του Σόλωνα και διαιρεί τους πολίτες αντί για γένη σε δήμους,μετατρέποντας το πνεύμα της φυλής σε αφοσίωση στο σύνολο. Κατόπιν διαιρεί την Αθήνα αντί για 4 σε 10 φυλές. Επίσης η βουλή των 400 αντικαθίσταται με τη δημοκρατικότερη βουλή των 500.\nΑκμάζει η τραγική ποίηση με τους Αισχύλο, Σοφοκλή και έπειτα Ευριπίδη. Όπως και η κωμωδία με τονΑριστοφάνη.\nΤην εποχή που στην Περσία αναπτύσσεται μια τεράστια ενιαία αυτοκρατορία με κεντρική διοίκηση, στον Ελλαδικό χώρο εμφανίζεται το μοντέλο της πόλης κράτους, με κυριότερες εκπροσώπους την Σπάρτη και την Αθήνα. Επίσης εμφανίζεται στην Αθήνα ένα νέο σύστημα διακυβέρνησης, η δημοκρατία. Η οποία κάνει τα πρώτα της βήματα με τις μεταρρυθμίσεις του Σόλωνα, στις αρχές του 6ου αιώνα για να γίνει πιο περιεκτική τον 5ο αιώνα με τον Κλεισθένη και τον Περικλή αργότερα. Τι ώθησε τους Αθηναίους να διαλέξουν αυτό το σύστημα σε μια κοινωνία που παρέμενε δουλοκτητική είναι ένα ερώτημα. Ίσως η φτώχεια της Αττικής γης σε συνδυασμό με τις αυξανόμενες ταξικές διαφορές να οδήγησε σ’ αυτή τη λύση για το ξεπέρασμα του αδιεξόδου. Από την άλλη η δημοκρατία δεν εμπόδισε, μάλλον το αντίθετο βοήθησε την Αθήνα να επικυριαρχήσει στη συμμαχία της Δήλου και με σκληρότατους όρους για τα υπόλοιπα κράτη. Πως λοιπόν μια κοινωνία που προσπαθεί να γίνει δικαιότερη στο εσωτερικό της δεν διστάζει να γίνει αμείλικτη με τους υπόλοιπους; Πιθανά η προσπάθεια για εσωτερική κοινωνική δικαιοσύνη να δημιούργησε την αναγκαιότητα για την εκμετάλλευση των υπολοίπων χωρών. Μάλλον από τα παραπάνω διαφαίνεται πως τα κίνητρα για την επικράτηση δημοκρατίας δεν πρέπει να αναζητηθούν σε ένα αυθύπαρκτο ιδεαλισμό αλλά περισσότερο στις υλικές συνθήκες που δημιουργούν αναγκαιότητες. Επιπλέον δεν πρέπει να παραβλέπουμε πως οι κρίσεις στην πόλη οδήγησαν σε αρκετές περιπτώσεις στην τυραννία και ακόμα πως στην δεσποτική Περσία το πολιτικό σύστημα δεν εμπόδισε ούτε στην κοινωνική μέριμνα, ούτε στην σχετικά ομαλή ενσωμάτωση πολιτισμών και στοιχείων αλλότριων. Είναι λοιπόν η πρόοδος ζήτημα φωτισμένων ηγετών, ανεξάρτητα από το σύστημα; Είναι συνδυασμός ηγετικών προσωπικοτήτων, ιστορικών συγκυριών, ταξικών συσχετισμών, υλικών συνθηκών και μιας σειράς άλλων παραγόντων;\nΗ ποικιλία πόλεων κρατών με ανεξάρτητη οργάνωση και οι Μηδίσαντες Έλληνες κατά τους Περσικούς πολέμους καταμαρτυρούν την απουσία εθνικής συνείδησης. Η συμμαχία των πόλεων κρατών για την αντιμετώπιση του κοινού κινδύνου ήταν περισσότερο αποτέλεσμα της συγκυρίας και κοινών συμφερόντων παρά προσπάθεια για πολιτική ενοποίηση. Εξάλλου μετά την απομάκρυνση της απειλής δε θα αργήσουν να ξεσπάσουν καινούριες έριδες μεταξύ των Ελλήνων.\nΗ ακμή της Αθήνας συνοδεύεται και με άνθιση στις τέχνες (θέατρο, ποίηση), στην αρχιτεκτονική και στην φιλοσοφία. Στην τελευταία είναι εντυπωσιακή η ποικιλία των ρευμάτων που εμφανίζεται. Όπως επίσης και η συνύπαρξη 2 ιδεών που θέτουν ως κύριο μέτρο των πραγμάτων η πρώτη το άτομο και η δεύτερη το σύνολο.\n« ΟΙ ΑΠΑΡΧΕΣ ΤΗΣ ΡΩΜΗΣ κ’ Η ΕΜΦΑΝΙΣΗ ΤΩΝ ΚΕΛΤΩΝ\nΗ ΑΥΤΟΚΡΑΤΟΡΙΑ ΤΗΣ ΠΕΡΣΙΑΣ ΣΤΑ ΧΡΟΝΙΑ ΤΗΣ ΚΛΑΣΙΚΗΣ ΑΡΧΑΙΟΤΗΤΑΣ »


Ασφάλεια Συναλλαγών - Baby 03\nΗ Baby03 εγγυάται την ασφάλεια των δεδομένων που υποβάλετε μέσω ηλεκτρονικών διαδικασιών η μη, προσωπικών η μη. Ανάλογα με την περίπτωση, ο ιστότοπος της Baby03 χρησιμοποιεί κρυπτογράφηση SSL για την ενίσχυση της ασφάλειας μεταβίβασης ευαίσθητων δεδομένων. Εντός της baby03.gr, τα δεδομένα είναι αποθηκευμένα σε ελεγχόμενους διακομιστές με περιορισμένη πρόσβαση.\nΗ Baby03 ουδέποτε θα αποστείλει μήνυμα ηλεκτρονικού ταχυδρομείου ζητώντας να παρέχετε ή να επιβεβαιώσετε ευαίσθητα προσωπικά δεδομένα. Σε περίπτωση που λάβετε τέτοιου είδους επικοινωνία, σας παρακαλούμε να την προωθήσετε άμεσα στο info@baby03.gr και να τη διαγράψετε άμεσα από τον υπολογιστή σας.


Σήμερα το απόγευμα στην Παναγία Ναυπλίου η κηδεία του π. Δημήτρη Καρμανιόλα - Παραπολιτικά Αργολίδα\nΣτο Ναό της Παναγίας στο Ναύπλιο που υπηρέτησε για χρόνια η κηδεία του παπα-Δημήτρη Καρμανιόλα.\nΗ τελετή της εξοδίου ακολουθίας θα τελεστεί στον Ιερό Ναό Γενεσίου της Θεοτόκου (Παναγία) στο Ναύπλιο στις 4:30μ.μ.\nΗ σορός βρίσκεται στο Ναό για προσκύνημα από το πρωί.\nΜέχρι τη χειροτονία του, υπηρέτησε ως Ιεροψάλτης του αριστερού αναλογίου του Μητροπολιτικού Ναού Αγίου Γεωργίου Ναυπλίου.


Γράφει ο Χρήστος Α. Μιχαήλ Πέμπτη, 05 Μαΐου 2011 12:21\nΟι δυο τους μετράνε μια κοινή πορεία 9 χρόνων στη δισκογραφία και όμως μοιάζουν ακούραστοι και ακάθεκτοι. Εκατοντάδες συναυλίες κάθε χρόνο ανά την Ελλάδα, δίσκοι, κύκλοι τραγουδιών, ξανά συναυλίες. Από τον Άμλετ της Σελήνης και μετά,...\nΓράφει ο Αδάμ Γιαννίκος Δευτέρα, 11 Απριλίου 2011 18:16\nDarius Keeler. Ένας κύριος ανάμεσα σε πολλούς, εμφανώς πιο Άγγλος από τους αγχωμένους περαστικούς και θαμώνες. Ψηλός με ήρεμο βλέμμα, ντυμένος στα μαύρα με στενό παντελόνι και φαρδύ ριχτό σακάκι, μιλάει χαμηλόφωνα σε ελληνική καφετέρια. Ο ένας εκ...\nΘέμης Καραμουρατίδης: "Δεν είμαι επιστήμονας που σώζει τον κόσμο"\nΓράφει ο Απόστολος Στάικος Πέμπτη, 24 Μαρτίου 2011 14:44\nΟ Θέμης Καραμουρατίδης έχει ένα σχέδιο αλλά και άποψη. Με αφορμή την κυκλοφορία του δίσκου του «Έχω ένα σχέδιο» μίλησε στο Music Paper για την Ελληνική μουσική, την οικονομική κρίση, για όλα όσα συμβαίνουν γύρω μας. ...\nΓράφει ο Χρήστος Α. Μιχαήλ Τρίτη, 01 Μαρτίου 2011 12:57\nΟ Παναγιώτης Καλαντζόπουλος μιλάει στο musicpaper.gr με αφορμή τις εμφανίσεις του στο Half note με τη Νάντια Μπουλέ. ...\nΕίναι από τους τραγουδοποιούς που φέρουν ισχυρό το καλλιτεχνικό τους στίγμα σε κάθε τους δραστηριότητα. Ωστόσο κάθε δίσκος του μοιάζει να απέχει πολύ από τον προηγούμενο, δίνοντας έτσι στα τραγούδια το περιθώριο να αποκτήσουν τη δική τους ζωή...\nΗ Βικτωρία Ταγκούλη είναι μια σπάνια περίπτωση στα μουσικά πράγματα σήμερα. Φωνή τόσο ιδιαίτερη και αναγνωρίσιμη, με εντυπωσιακή εκφραστική ικανότητα καταφέρνει να γοητεύσει όσους την ακούνε. Ξεκίνησε από τη Σπείρα-Σπείρα του Κραουνάκη εδώ και μια δεκαετία. Πέρασαν...\nΜαριέττα Φαφούτη: Επιμένει ρομαντικά\nΓράφει ο Χρήστος Α. Μιχαήλ Δευτέρα, 27 Δεκεμβρίου 2010 18:04\nΕίναι από τους καλλιτέχνες που μας συστήθηκαν ως τραγουδοποιοί μέσα από το myspace. Βέβαια, όσοι δεν αρκούνται στα πάνω-πάνω, θα πρέπει να γνωρίζουν ότι μουσικές της έχουμε ακούσει κατά καιρούς μέσα από γνωστές τηλεοπτικές διαφημίσεις, θεατρικά και κινηματογραφικά...\nBurger Project: Εξαρτημένοι Ανεξάρτητοι\nΓράφει ο Αδάμ Γιαννίκος Τετάρτη, 22 Δεκεμβρίου 2010 00:00\nΗ συναυλία των Burger Project ανήμερα των Χριστουγέννων στο Fuzz club είναι μία καλή αφορμή για να γίνει μία συνέντευξη μαζί τους. Οι απαντήσεις είναι έπειτα από «συγκροτηματικό» συμβούλιο. Δηλαδή απαντούν ως Burger Project και όχι κάποιος...\nΝότης Μαυρουδής: «Προορισμός είναι η προσαρμογή»\nΓράφει ο Ηρακλής Οικονόμου Κυριακή, 19 Δεκεμβρίου 2010 00:00\nΩς συνθέτης, έχει καταγράψει μία λαμπρή πορεία στην ελληνική δισκογραφία: "Παιδί της γης", "Έρως ανίκατε μάχαν", "Ίσως φταίνε τα φεγγάρια", "Τοπίο μυστικό", "Στην ηχώ του έρωτα", "Carte Postale…" Ως κιθαριστής, έβαλε απρόσμενα με τη σειρά "Café...\nΝέα κυκλοφορία από τον Κ. Βήτα αλλά αυτή τη φορά δεν είναι κάποιος νέος δίσκος. Σε ένα βιβλίο με τίτλο Θα διασχίσεις ένα πρωινό τον κόσμο… (εκδ. Οξύ) συγκέντρωσε όλους τους στίχους που έγραψε από την εποχή...


Ισχυρές αστυνομικές δυνάμεις στο Τυμπάκι μετά την αιματηρή συμπλοκή Ελλήνων και Πακιστανών – e-volos\nΠρώτη καταχώρηση: Δευτέρα, 31 Αυγούστου 2020, 00:48\nΙσχυρές αστυνομικές δυνάμεις βρίσκονται και το βράδυ της Κυριακής στην περιοχή του Τυμπακίου προκειμένου να αποφευχθούν συγκρούσεις μεταξύ ντόπιων και Πακιστανών.\nΗ επίθεση Πακιστανών σε πέντε Έλληνες, το βράδυ του Σαββάτου, με αποτέλεσμα τον τραυματισμό τους προκάλεσαν έντονες αντιδράσεις, και οδήγησε την αστυνομία να λάβει τα μέτρα της.\nΣτο κεντρικό δρόμο του Τυμπακίου βρίσκεται κλούβα των ειδικών δυνάμεων της αστυνομίας ενώ αρκετά τζιπ της αστυνομίας αλωνίζουν τη γύρω περιοχή του Τυμπακίου.\nΌπως είναι αναμενόμενο στους δρόμους του Τυμπακίου δεν κυκλοφορεί κανένας Πακιστανός.\nΑποκαλυπτικό είναι το βίντεο που φέρνει στο φως της δημοσιότητας το antilalospress.gr, το οποίο δείχνει το πρώτο επεισόδιο που σημειώθηκε την Παρασκευή και ήταν η αφορμήτο Σάββατο, να υπάρξουν τα γενικευμένα επεισόδια.\nΑξίζει να σημειωθεί ότι το μεσημέρι της Κυριακής δεκάδες αγανακτισμένων πολιτών πήγαν στο δημαρχείο προκειμένου να συναντήσουν τον δήμαρχο Φαιστού κ. Γρήγορη Νικολιδάκη.\nΟ δήμαρχος τους δέχτηκε στο προαύλιο του δήμου αφού ο Δήμος ήταν κλειστός και υποσχέθηκε στους συγκεντρωμένους ότι θα έρθει σε επικοινωνία και με το Υπουργείο Δημόσιας Τάξης προκειμένου ο πληθυσμός των Πακιστανών να μειωθεί αρκετά.\nΠολλοί από τους συγκεντρωμένους ανέφεραν με έντονο ύφος ότι εάν η πολιτεία δεν λάβει δραστικά μέτρα θα πάρουν οι ίδιοι το νόμο στα χέρια τους.\nΤελευταία ενημέρωση: Δευτέρα, 31 Αυγούστου 2020, 00:53


Η Ουάσιγκτον επιτίθεται στον Δημ. Κουφοντίνα: Είναι ένας τρομοκράτης και δολοφόνος | Hellasjournal.com\nΟυάσιγκτονΣτέϊτ Ντιπάρτμεντ17 ΝοέμβρηΔημήτρης ΚουφοντίναςΧέδερ Νάουερτ\nΗ Ουάσιγκτον επιτίθεται στον Δημ. Κουφοντίνα: Είναι ένας τρομοκράτης και δολοφόνος\nFile Photo: US Secretary of State Mike Pompeo (R), with White House Press Secretary Sarah Huckabee Sanders (C) and State Department Spokesperson Heather Nauert (L), during the White House daily briefing at the White House in Washington, DC, USA. EPA, SHAWN THEW\n«Οι τρομοκράτες δεν πρέπει να παίρνουν άδεια από τη φυλακή». Τη δήλωση αυτή έκανε χθες η εκπρόσωπος του Στέιτ Ντιπάρτμεντ, Χέδερ Νάουερτ, εκφράζοντας τη βαθύτατη δυσαρέσκεια του αμερικανικού υπουργείου Εξωτερικών για τη νέα άδεια που έλαβε το ηγετικό στέλεχος της «17 Νοέμβρη», Δημήτρης Κουφοντίνας.\nΗ εκπρόσωπος δεν έκρυψε την ανησυχία της ότι η συγκεκριμένη άδεια στον καταδικασμένο για δολοφονίες, Κουφοντίνα, προσφέρει κίνητρο σε άτομα που δραστηριοποιούνται στον συγκεκριμένο χώρο για να προβούν σε περαιτέρω βίαιες ενέργειες.\nΚατά τη διάρκεια της καθιερωμένης ενημέρωσης των δημοσιογράφων, η κ. Νάουερτ ανέφερε:\n«Αυτές οι άδειες προσφέρουν ένα κίνητρο στους οπαδούς του για να διαπράξουν περαιτέρω βίαιες και καταστρεπτικές πράξεις στο όνομα του».\nΗ εκπρόσωπος του Στέιτ Ντιπάρτμεντ δεν παρέλειψε να αναφερθεί και ονομαστικά στα αμερικανικής καταγωγής θύματα της 17 Νοέμβρη, ενώ υποστήριξε πως η αμερικανική πλευρά έχει ήδη εκφράσει την ανησυχία της στην ελληνική κυβέρνηση. Τόνισε:\nΣτο ίδιο μήκος κύματος είχε κινηθεί χθες το πρωι και η αμερικανική πρεσβεία στην Αθήνα, η οποία με ανάρτηση στο λογαριασμό της στο twitter σημείωσε:\nΡΕΠΟΡΤΑΖ HELLAS JOURNAL, ΑΠΕ-ΜΠΕ


ΤΣΙΡΙΓΟ FM: ΚΥΘΗΡΑΪΚΟΣ ΣΥΝΔΕΣΜΟΣ ΑΘΗΝΩΝ - ΔΕΛΤΙΟ ΤΥΠΟΥ ΓΙΑ ΤΗΝ ΕΚΔΡΟΜΗ ΣΤΙΣ ΔΑΛΜΑΤΙΚΕΣ ΑΚΤΕΣ\nΚΥΘΗΡΑΪΚΟΣ ΣΥΝΔΕΣΜΟΣ ΑΘΗΝΩΝ - ΔΕΛΤΙΟ ΤΥΠΟΥ ΓΙΑ ΤΗΝ ΕΚΔΡΟΜΗ ΣΤΙΣ ΔΑΛΜΑΤΙΚΕΣ ΑΚΤΕΣ\nΕκδρομή στις Δαλματικές Ακτές (Κροατία - Σλοβενία) οργάνωσε ο Κυθηραϊκός Σύνδεσμος Αθηνών από τις 23 έως 28 Μαΐου 2018, η οποία εξελίχθηκε σε μια αξέχαστη, ευχάριστη και συγχρόνως μορφωτική εμπειρία.\nΗ πρώτη μέρα της εκδρομής ήταν αφιερωμένη στη μεσαιωνική πόλη του Ντουμπρόβνικ. Περπατήσαμε στο εσωτερικό του κάστρου, προστατευόμενο από την Unesco, όπου είδαμε μια οχυρωμένη πόλη μήκους δυόμισι χιλιομέτρων με πανύψηλα πέτρινα κτίρια με παράθυρα πολεμίστρες και μικροσκοπικές «κρεμαστές» αυλές. Επισκεφτήκαμε, ακόμη, την πλακόστρωτη πλατεία Placa, τον πύργο του ρολογιού, όπου βρίσκεται το παλάτι του κυβερνήτη (1441) και την εκκλησία του προστάτη της πόλης, Αγίου Vlaho.\nΤην δεύτερη μέρα της εκδρομής γνωρίσαμε το ιστορικό & ονομαστό λιμάνι Σπλιτ, με το παλάτι του Ρωμαίου Αυτοκράτορα Διοκλητιανού, όπου επέλεξε να το χτίσει σε σχήμα Ρωμαϊκού κάστρου και το οποίο προστατεύεται και αυτό από την Unesco, σαν μια από τις πιο σημαντικές κληρονομιές της Ευρώπης και συνεχίσαμε με το μεσαιωνικό Τρογκίρ. Η μεσαιωνική πόλη έχει να επιδείξει πολλά ανάκτορα, ναούς και πύργους. Τέλος, κατευθυνθήκαμε στο Σίμπενικ.\nΤην τρίτη ημέρα περιηγηθήκαμε στο όμορφο Ζαντάρ, την παλιότερη πρωτεύουσα της Δαλματίας με πλούσια, παγκόσμιας σημασίας, κληρονομιά: ανάκτορα Ρωμαϊκής εποχής του 1ου αιώνα, μεσαιωνικοί καθεδρικοί ναοί, τείχη που κυκλώνουν την πόλη, παλάτια, βυζαντινοί ναοί της Αγ. Αναστασίας και του Αγ. Δονάτου.\nΗ μεγάλη έκπληξη του ταξιδιού ήταν η επίσκεψη στο εθνικό πάρκο με τις Λίμνες Πλίτβιτσε. Ένα φυσικό συγκρότημα από 16 λίμνες, άλλη ψηλότερη και άλλη χαμηλότερη, που με μια σειρά καταρρακτών τα νερά πέφτουν από τη μία λίμνη στην άλλη. Η φύση δημιούργησε ένα από τα πιο όμορφα θαύματά της που αφήνουν άναυδο τον επισκέπτη.\nΑφήνοντας πίσω το υπέροχο αυτό φυσικό πάρκο, κατευθυνθήκαμε στα μεγαλοπρεπή Σπήλαια Ποστόινα, που θεωρούνται δεύτερα σε μέγεθος σπήλαια της Ευρώπης, και την κοσμοπολίτικη πρωτεύουσα της Σλοβενίας, την αρχοντική Λουμπλιάνα.\nΗ εκδρομή μας ολοκληρώθηκε με την πρωτεύουσα της Κροατίας, το Ζάγκρεμπ.\nΜε σύμμαχο τον εξαιρετικό καιρό και με την πολύ καλή οργάνωση της κ. Αγγελικής Λουράντου και του γραφείου Travelgate, απολαύσαμε μια, ακόμη, επιτυχημένη εκδρομή του Κυθηραϊκού Συνδέσμου, που θα μας μείνει αξέχαστη.\nΗ Πρόεδρος του Κυθηραϊκού Συνδέσμου Αθηνών


Πεζοπορία του Ορειβατικού Συλλόγου Αγ. Νικολάου στο μοναδικό δάσος του Σελάκανου (βίντεο) - Ανατολή\nΑρχική Video Πεζοπορία του Ορειβατικού Συλλόγου Αγ. Νικολάου στο μοναδικό δάσος του Σελάκανου (βίντεο)\nΠεζοπορία του Ορειβατικού Συλλόγου Αγ. Νικολάου στο μοναδικό δάσος του Σελάκανου (βίντεο)\n12 Ιουνίου 2019, 17:01\nΗ διαδρομή μας ξεκίνησε από το σχεδόν έρημο χωριό Μεταξοχώρι (υψόμετρο 600μ). Το χωριό με τα ερειπωμένα σπίτια κρητικού ρυθμού και την υπέροχη θέα προς τις βουνοκορφές, μετονομάστηκε τη δεκαετία του ’50 από Πρασάς σε Μεταξοχώρι, προς τιμήν του Πατριάρχη Μελετίου Μεταξάκη που γεννήθηκε στο χωριό. Ακολουθήσαμε ανηφορική πορεία πάνω σε χωματόδρομους, με ΒΔ κατεύθυνση και σύντομα βρεθήκαμε να περπατάμε σε μονοπάτι μέσα στο δάσος, στη σκιά πανύψηλων δέντρων. Το μονοπάτι μας οδήγησε πάνω από το φαράγγι του Σελάκανου, με τα βραχώδη πρανή, την άγρια ομορφιά και τα αγριοπούλια να δοκιμάζουν παράτολμες πτήσης με φόντο τον καταγάλανο ουρανό.\nΠροηγούμενο άρθροΟ Σύλλογος Φυσικών Κρήτης για τα θέματα Φυσικής Κατεύθυνσης Γ’ Λυκείου –Πανελλήνιες 2019\nΕπόμενο άρθρο Πεζοπορία στο φαράγγι Χαυγά (Νεραϊδοκόλυμπος)


Τζέστερ Γκρόνκιερ: Κεφάλαιο για τον Άγιαξ ο Βαν Ντε Μπεκ\nΑρχική σελίδαΕΞΩΤΕΡΙΚΟΤζέστερ Γκρόνκιερ: Κεφάλαιο για τον Άγιαξ ο Βαν Ντε Μπεκ\nΔημήτρης Τασόπουλος - 2:40:00 μ.μ.\nΟ Ντόνι Βαν Ντε Μπεκ, αναμένεται να αφήσει τον Άγιαξ φέτος το καλοκαίρι σύμφωνα και με τον Έντβιν Βαν Ντερ Σαρ, υπό την προϋπόθεση ότι θα φέρει μία καλή πρόταση. Ο πρώην επιθετικός Τζέστερ Γκρόνκιερ, δήλωσε στο Goal.com, ότι βλέπει τον νεαρό Ολλανδό να παίρνει μεταγραφή για ομάδα της Ισπανίας.\nΣυγκεκριμένα είπε: Δεν αποκλείω να τον δούμε στην Μπαρτσελόνα ή την Ρεάλ Μαδρίτης. Αλλά θα ήταν καλύτερα να τον δούμε σε μία ομάδα λίγο κατώτερη από αυτές. Όπως η Τότεναμ ή την Τσέλσι. Θα του ταίριαζε καλύτερα μία τέτοια ομάδα. Επίσης προσωπικά μου θυμίζει τον Φρανκ Λάμπαρντ. Ένας καλός box to box μέσος, με καλά τελειώματα αλλά όχι τόσο καλός στην τεχνική σε σχέση με άλλους παίκτες που έχει βγάλει ο Αγιαξ.\nΕπίσης μίλησε για τους πρώην παίκτες του Αγιαξ, Ντε Γιονγκ και Ντε Λιχτ. Είπε ότι είναι δύο πολύ ταλαντούχοι ποδοσφαιριστές που έπαιξαν μεγάλο ρόλο στην περσινή πορεία του Άγιαξ και σίγουρα θα απασχολήσουν πολύ στο μέλλον και θα είναι μεταξύ των κορυφαίων παικτών.\nΑναφέρθηκε και στον Ζιγιέχ, ο οποίος θα αγωνίζεται από του χρόνου στην Τσέλσι, λέγοντας ότι ήταν από τους παίκτες που του άρεζε να τον βλέπει και θα πλήρωνε εισιτήριο σε αγώνα της Τσέλσι για να τον ξαναδεί.\nΤέλος, μίλησε και για την περσινή πορεία του Αίαντα λέγοντας ότι ήταν μία ομάδα που είχε νέους και ταλαντούχους παίκτες μαζί με κάποιες μεταγραφές έμπειρων παικτών όπως ο Τάντιτς και βοήθησε πολύ και το επιτελείο του Αγιαξ, με την σωστή δουλειά που έκαναν συνολικά. Τόνισε όμως, ότι δεν γίνεται κάθε χρόνο να το πετυχαίνει αυτό ο Άγιαξ καθώς, αυτή η ομάδα χτίστηκε με ένα συγκεκριμένο πλάνο και ίσως περάσουν αρκετά χρόνια για να ξανά δούμε κάτι ανάλογο σαν την πορεία ως τα ημιτελικά του Champions League.


techit – τεχνολογικές ειδήσεις | Κλιματιστικά που κάνουν τη ζωή σας ήρεμη κι ευχάριστη\nΤο νέο κλιματιστικό έχει επιτύχει σημαντικές μειώσεις στην κατανάλωση ενέργειας, έως και 74% σε σχέση με προηγούμενα μοντέλα, λόγω μίας επιπρόσθετης κολώνας στον εναλλακτή θερμότητας και χάρη στο βελτιωμένο συμπιεστή. Ως εκ τούτου, οι καταναλωτές απολαμβάνουν καλύτερη ποιότητα αέρα και συμβάλλουν στην προστασία του περιβάλλοντος, ενώ ταυτόχρονα υπάρχει εξοικονόμηση στους λογαριασμούς ηλεκτρικού ρεύματος.\nΜε την αξιοποίηση της τεχνολογίας Plasmaster, το νέο Prestige Inverter V αποστειρώνει τόσο τον αέρα που μεταφέρεται μέσω της συσκευής όσο και τον αέρα στον περιβάλλοντα χώρο. Η λειτουργία Αυτόματου Καθαρισμού Plasmaster, αποστειρώνει το εσωτερικό του κλιματιστικού, εμποδίζοντας το σχηματισμό βακτηρίων και μυκητών στο εσωτερικό της μονάδας.\nΤα νέα μοντέλα Inverter V είναι η απάντηση της LG στους καταναλωτές που αναζητούν πιο οικονομικές επιλογές στα κλιματιστικά συστήματα, τα οποία κάνουν τη ζωή στο σπίτι πιο εύκολη και πιο άνετη.


Ο Alexis Nicolas γεννήθηκε και εργάζεται στη Θεσσαλονίκη, όπου ζει μέχρι σήμερα. Ξεκίνησε τις σπουδές του στη μουσική στην ηλικία των 9 χρόνων μαθαίνοντας βιολί και πιάνο και συμμετέχοντας στις σχολικές χορωδίες και τη χορωδία του ωδείου στο οποίο φοιτούσε. Η δασκάλα του ανακάλυψε το ταλέντο του στο τραγούδι και τον ώθησε να παρακολουθήσει μαθήματα μονωδίας και φωνητικής. Σε ηλικία 11 ετών ξεκίνησε μαθήματα Κλασικού Τραγουδιού και ολοκλήρωσε τις σπουδές του 5 χρόνια αργότερα.\nΣτη συνέχεια ξεκίνησε να συνθέτει τα πρώτα του τραγούδια σε αγγλικό και έπειτα σε ελληνικό στίχο. Επηρεασμένος από τους σύγχρονους ήχους και τα συγκροτήματα της εποχής του ξεκίνησε να σπουδάζει μοντέρνο και τζαζ τραγούδι, προσπαθώντας να τελειοποιήσει τις δυνατότητές του και σε άλλα είδη τραγουδιού. Ταυτόχρονα παρακολούθησε μαθήματα στο Θεατρικό Εργαστήρι του Γιώργου Δινάλη και αργότερα παρακολούθησε ποικίλα σεμινάρια και εργαστήρια θεάτρου, μιούζικαλ και διαδραστικού θεάματος.\nΑπό την ηλικία των 17 ξεκίνησε την επαγγελματική του πορεία, συμμετέχοντας σε ηχογραφήσεις δίσκων, συναυλίες και μουσικοχορευτικές παραστάσεις, ενώ προχώρησε και στην κυκλοφορία των προσωπικών του έργων. Κάποιες από τις δουλειές στις οποίες συμμετείχε και αξίζει να αναφέρουμε είναι το μιούζικαλ Chicago, το Weddex Festival, η διαδραστική performance Fake Time στο ξενοδοχείο Άριστον και το μεγάλο μουσικό αφιέρωμα στους θρύλους με τίτλο The Legends’ Documentary.\nΣτους χώρους της Θεσσαλονίκης στους οποίους μέχρι και σήμερα εμφανίζεται παρουσιάζοντας συναυλίες και διαδραστικές παραστάσεις, συγκαταλέγονται οι Μύλος, Nodo, Privee, Polis, Bairro Alto, Γάτα Μπαρ και πολλοί άλλοι.\nΤο τελευταίο του καλλιτεχνικό εγχείρημα είναι η συμμετοχή του στο μιούζικαλ cABaret 69 The Show που θα παρουσιαστεί στο Μέγαρο Μουσικής Θεσσαλονίκης (Δεκέμβριος 2015), ενώ ετοιμάζεται να κυκλοφορήσει και την πρώτη του ποιητική συλλογή με τίτλο Μια Βραδιά με τον Καλύτερό μου Φίλο.


H εταιρία ScriptServer Intl. αναπτύσει και κατέχει τα πνευματικά δικαιώματα της πλατφόρμας ScriptServer για εφαρμογές Intranet / Portal / Collaboration / Customer Relationship Network server. Το παγκόσμιας κλάσης προϊόν έχει ήδη μια ισχυρή παρουσία με ισχυρή εγκατεστημένη βάση αποτελούμενη από μεγάλες εταιρίες όπως: Nestlι, PEAB, HeidelbergCement, Florida Institute of Certified Public Accountants, Chartered Institute of Management Accountants (CIMA), Blue Flag Organisation κ.α.\nΗ πλατφόρμα ScriptServer είναι προσαρμοσμένη και προσανατολισμένη σε τεχνολογίες Microsoft και έτσι είναι μια πραγματικά εναλλακτική πρόταση σε εταιρίες που προσανατολίζονται σε χρήση προϊόντων Microsoft όπως : SharePoint, CM Server, BizTalk και Commerce Server.\nΜε μια ισχυρή εγκατεστημένη πελατειακή βάση , η ScriptServer Intl. έχει εγκαταστήσει σε πολύ σύντομο χρονικό διάστημα ένα πρώτης κλάσης δίκτυο Διανομής/Συνεργατών και ήδη προσφέρει τις λύσεις της σε ακόμα περισσότερους πελάτες παγκοσμίως.\nΗ εταιρία Ενόρασις Α.Ε είναι Master Partner της ScriptServer Intl για τις αγορές της Ελλάδας, της Κύπρου και της Μ.Ανατολής.


Ν.Δ.: Προφανώς και καταδικάζουμε τις απειλές σε βάρος του ΥΠΕΞ - Karfitsa.gr\nΤις απειλές εναντίον του υπουργού Εξωτερικών νίκου Κοτζιά καταδίκασε η Ν.Δ., απαντώντας και στο Μαξίμου που την κατηγόρησε ότι επιχειρεί να διχάσει τους Έλληνες.\n«Εν αντιθέσει με άλλους, είναι διαχρονικά αυταπόδεικτο ότι η Νέα Δημοκρατία καταδικάζει απερίφραστα τη βία από όπου και αν προέρχεται. Και προφανώς αυτό ισχύει και για τις απειλές εναντίον του υπουργού Εξωτερικών», ανέφερε σε σχετική ανακοίνωση.\n«Κατά τα λοιπά», πρόσθεσε, «το ποιος δείχνει ανοχή στη βία και κυρίως ποιος εξακολουθεί να διχάζει τους Έλληνες, το γνωρίζουν πολύ καλά οι πολίτες».\nTags«Θεσσαλονίκη» «Μακεδονία» Facebook Karfitsa Karfitsa.gr KKE Αλέξης Τσίπρας; Βουλή Ένωση Κεντρώων εφημερίδα εφημερίδα karfitsa Κεντρική Μακεδονία Μέγαρο Μαξίμου Νέα Δημοκρατία ποτάμι ΣΥΡΙΖΑ. υπουργός Επικρατείας Χρυσή Αυγή


Νέο όριο διαγνωστικών εξετάσεων του ΕΟΠΥΥ – Ergasianews.gr\nΝέο όριο διαγνωστικών εξετάσεων του ΕΟΠΥΥ\nΣτα παραπεμπτικά διαγνωστικών εξετάσεων που εκδίδονται από την ηλεκτρονική συνταγογράφηση (e-prescription) προστίθενται δύο πεδία που αναγράφουν "Διάγνωση" και "Παρακολούθηση", ένα από τα οποία ο γιατρός θα πρέπει υποχρεωτικά να επιλέξει, αφού προηγουμένως επιλέξει τον κωδικό της νόσου.\nΜε βάση την πάθηση, ορίζονται συγκεκριμένες διαγνωστικές εξετάσεις για τις οποίες ο γιατρός μπορεί να παραπέμψει είτε για διάγνωση, είτε για παρακολούθηση τον ασθενή.\nΟι εξετάσεις επιτρέπονται μόνο μια φορά το μήνα για την ίδια πάθηση και για το ίδιο ΑΜΚΑ του ασφαλισμένου, ενώ για τις εξετάσεις "Παρακολούθησης" της νόσου καθορίζεται συγκεκριμένη συχνότητα επανάληψης.\nΣτα παραπεμπτικά των διαγνωστικών εξετάσεων που εκδίδονται από την ηλεκτρονική συνταγογράφηση (e-prescription) που διαχειρίζεται η ΗΔΙΚΑ Α.Ε. προστίθενται πεδία που αναγράφουν «Διάγνωση» και «Παρακολούθηση».\nΟ γιατρός, αφού πρώτα επιλέξει κωδικό νόσου (ICD-10), επιλέγει υποχρεωτικά είτε «Διάγνωση» είτε «Παρακολούθηση» και αναλόγως θα ορίζονται συγκεκριμένες διαγνωστικές εξετάσεις που μπορεί να γράψει.\nΟι εξετάσεις «διάγνωσης» επιτρέπονται μόνο μία φορά τον μήνα για την ίδια νόσο και τον ίδιο ασθενή.\nΓια τις εξετάσεις «παρακολούθησης» καθορίζεται με την υπουργική απόφαση διάστημα περιοδικότητας.\nΣτον γιατρό δίνεται η δυνατότητα και των εξαιρέσεων από τον κανόνα, οι οποίες όμως θα πρέπει να συνοδεύονται από αιτιολογία.\nΕπίσης, εάν οι «εξαιρέσεις» για έναν γιατρό υπερβούν το 15% του συνόλου των εξετάσεων που συνταγογραφεί στη διάρκεια ενός έτους, θα ενημερώνεται πάραυτα ο ΕΟΠΥΥ για διερεύνηση. Ειδικό καθεστώς ισχύει για τα «πακέτα εξετάσεων» που αφορούν τα χρόνια νοσήματα καθώς η ένταξή τους στο σύστημα της ηλεκτρονικής συνταγογράφησης γίνεται σε διασύνδεση με θεραπευτικά πρωτόκολλα.\nΣτους νέους κανόνες περιλαμβάνεται και ο υπολογισμός της μέσης δαπάνης ανά παραπεμπτικό της κάθε ειδικότητας ανάλογα με τον κωδικό νόσου (ICD-10).\nΟταν ο γιατρός ξεπερνά το 20% του μέσου παραπεμπτικού θα καταγράφεται η υπέρβαση και θα ενημερώνεται ο ΕΟΠΥΥ.\nΟ στόχος για τους νέους κανόνες συνταγογράφησης είναι η συγκράτηση της δαπάνης για τις διαγνωστικές εξετάσεις όσο το δυνατόν πιο «κοντά» στον σχετικό κλειστό ετήσιο προϋπολογισμό, που για φέτος ανέρχεται στα 315 εκατομμύρια ευρώ. Π\nαρά τη μείωση του κόστους των διαγνωστικών εξετάσεων, ήδη καταγράφονται υπερβάσεις στη δαπάνη η οποία εκτιμάται ότι στο τέλος του έτους θα φτάσει περίπου τα 370 εκατομμύρια ευρώ. Σημειώνεται, πάντως, ότι πέρυσι η δαπάνη είχε φτάσει τα 553 εκατομμύρια ευρώ.\nΣε κάθε περίπτωση, ο ΕΟΠΥΥ έχει εκδώσει οκτώ κανόνες συνταγογράφησης για τον εξορθολογισμό της δαπάνης.\nΠρος το παρόν, έχουν τεθεί σε εφαρμογή στο σύστημα ηλεκτρονικής συνταγογράφησης από την ΗΔΙΚΑ μόνο οι μισοί, γεγονός που έχει προκαλέσει την έντονη αντίδραση των εκπροσώπων των διαγνωστικών κέντρων που θα κληθούν να επιστρέψουν και φέτος την όποια υπέρβαση μέσω του claw back. Στους νέους κανόνες περιλαμβάνεται και ο υπολογισμός της μέσης δαπάνης ανά παραπεμπτικό της κάθε ειδικότητας ανάλογα με τον κωδικό νόσου (ICD-10).\nΠροηγούμενο Δεν θα κατάσχονται οι αποζημιώσεις πληγέντων από θεομηνίες\nΕπόμενο Άνοιξαν θέσεις τηλεφωνητών


Προκήρυξη Προγράμματος Μεταπτυχιακών Σπουδών «ΑΛΓΟΛΟΓΙΑ: ΑΝΤΙΜΕΤΩΠΙΣΗ ΤΟΥ ΠΟΝΟΥ. ΔΙΑΓΝΩΣΗ ΚΑΙ ΘΕΡΑΠΕΙΑ. ΦΑΡΜΑΚΕΥΤΙΚΕΣ, ΠΑΡΕΜΒΑΤΙΚΕΣ ΚΑΙ ΑΛΛΕΣ ΤΕΧΝΙΚΕΣ»\nΈντυπη αίτηση που βρίσκεται σε ιστοχώρους του ΠΜΣ (www.grammateia.med.uoa.gr, http://www.algolessons.gr)\nΟ φάκελος με τα απαραίτητα δικαιολογητικά κατατίθεται στη Γραμματεία της Α Αναισθησιολογικής Κλινικής του ΕΚΠΑ, Αρεταιείο Νοσοκομείο, Βασιλίσσης Σοφίας 76, ΤΚ 115 28, Δευτέρα με Παρασκευή από τις 9:00 π.μ έως και τις 16:00 (υπ όψη Αναπληρώτριας Καθηγήτριας κ ΘΕΟΔΩΡΑΚΗ ΚΑΣΣΙΑΝΗΣ) τηλ. επικοινωνίας: 2107286323 ή 6974634162 και e-mail: [email protected] ή [email protected]). Μπορείτε να καταθέσετε τον φάκελο με τα δικαιολογητικά αυτοπροσώπως ή μέσω εκπροσώπου (με εξουσιοδότηση) ή να τον αποστείλετε με υπηρεσία ταχυμεταφοράς- courier (τα έξοδα βαραίνουν τον αποστολέα).\nΓια περισσότερες πληροφορίες οι ενδιαφερόμενοι μπορούν να απευθύνονται καθημερινά από 9:00 π.μ. έως 16:00 μ.μ. στο 210 7286323 ή 6974634162 ή αποστέλλοντας σχετικό email στη διεύθυνση [email protected] ή [email protected]


«Μιλάω με Αρβανιτίδη» | Onsports.gr\nhome ΠοδόσφαιροFootball League«Μιλάω με Αρβανιτίδη» Κοινοποιήστε\n«Μιλάω με Αρβανιτίδη»\tΣυντάκτης: Ράπτης Βρασίδας\nΔημοσίευση: Τρίτη, 12 Ιουλίου 2011 14.48\nΟ Γιώργος Σαϊτιώτης μίλησε για το ποδοσφαιρικό του μέλλον.\tΤο συμβόλαιό του με τη Βέροια έχει ολοκληρωθεί και τα σενάρια τον θέλουν να βρίσκεται προ των πυλών της Λάρισας. Ο Σαϊτιώτης, ωστόσο, με δηλώσεις του σε κυπριακή ιστοσελίδα άφησε όλα τα ενδεχόμενα ανοικτά. Οσον αφορά στο μέλλον του, ο30χρονος είπε στην ιστοσελίδα sportnetcy: «Δεν ξέρω αν θα μείνω στην Βέροια. Διαπραγματεύομαι με τον κύριο Αρβανιτίδη και τώρα περιμένω να δω αν θα μείνω ή θα φύγω». Για τα στημένα παιχνίδια, τόνισε: «Αυτό κάνει άσχημο το ποδόσφαιρο. Κάποιοι το αγαπάμε και άλλοι το καταστρέφουν». Τέλος, του ζητήθηκε να σχολιάσει το ζήτημα με τις αδειοδοτήσεις και ο Σαϊτιώτης απάντησε: «Βλέπουμε τι γίνεται. Στο εξωτερικό δεν φοβούνται να ρίξουν μια ομάδα και το είδαμε και στην Ιταλία με την Γιουβέντους. Εδώ αντίθετα καθυστερούν να βγουν ότι αποφάσεις και έτσι καθυστερούμε και εμείς να ξεκινήσουμε προετοιμασία».\tΚατηγορία: Football League


Συζήτηση:Προεδρική δημοκρατία - Βικιπαίδεια\nΑυτό το γκάλοπ της εφημερίδας το Βήμα, το οποίο δίνει: Προεδρική Δημοκρατία 46,8%, Προεδρευομένη Δημοκρατία 39,9% και Βασιλευόμενη Δημοκρατία 11,6% είναι άκαιρο και τελείως εξωπραγματικό!!. Δεν μπορείς να κρίνεις ένα καθεστώς που δεν είδες και δεν έζησες, και να το συγκρίνεις με κάποιο άλλο το οποίο έχεις, ήδη βιώσει. Εκτός και αν έχεις ζήσει σε διαφορετικές χώρες με διαφορετικά πολιτικά συστήματα. Κατά συνέπεια το ποσοστό της Βασιλευομένης Δημοκρατίας (11,6%), χωρίς να υπάρχει ο βασιλιάς στην Ελλάδα, έστω ως απλός πολίτης και να έχει ελευθερία κινήσεων, όπως γίνεται στις περισσότερες χώρες που έχουν καθεστώς Αβασίλευτης Δημοκρατίας, είναι εξαιρετικά «υψηλό»! — Ανυπόγραφο σχόλιο του χρήστη 94.69.0.101 (συζήτηση • συνεισφορά) .\nΤα γκάλοπ είναι εγκυκλοπαιδικές πληροφορίες σύμφωνα με την συναίνεση της κοινότητας της Βικιπαίδειας και αν υπάρχουν παρατίθενται ως πληροφορίες. Το ότι δεν έχεις βιώσει κάτι δεν σημαίνει ότι δεν μπορείς να το κρίνεις. Με αυτή την λογική με το μεταχουντικό δημοψήφισμα δεν θα έπρεπε να αλλάξει το πολίτευμα σε προεδρευομένη, αφού κανένας Έλληνας που δεν είχε ταξιδέψει στο εξωτερικό δεν το είχε βιώσει. Και τι να πεις αν το γκάλοπ δεν είναι πολιτικό αλλά τεχνικής φύσεως. Δεν είναι λοιπόν έγκυρο επιχείρημα αυτό που λες για να κρίνουμε ως κοινότητα το αν ένα γκάλοπ θα μείνει ή όχι. Τα γκάλοπ μένουν εκτός εξαιρέσεων γιατί κατά γενική ομολογία παρουσιάζουν την άποψη ενός σημαντικού πληθυσμού μια δεδομένη χρονική στιγμή. --dead3y3 (συζήτηση) 23:33, 22 Φεβρουαρίου 2011 (UTC)[απάντηση]\nΑφού δεν έχεις βιώσει ένα σύστημα ή κάποιες συνθήκες, πως θα είσαι σε θέση να κρίνεις??\nΒρε παιδιά, το είδαμε το σύστημα της Προεδρευομένης Κοινοβουλευτικής Δημοκρατίας, εχρεοκώπησε την Ελλάδα. Και έπειτα όλοι γνωρίζουμε ότι το δημοψήφισμα της 8ης Δεκεμβρίου 1974 είναι προϊόν νοθείας, έγινε κάτω από συνθήκες εξαιρετικής πίεσης (απαγορεύτηκε στο βασιλιά να έρθει στην Ελλάδα για να διοργανώσει εκστρατεία υπέρ του βασιλικού θεσμού,επειδή έτσι βόλευε τον Κωνσταντίνο Καραμανλή). Και η μεθόδευση «ξέφυγε» από τα όρια της απλής επικοινωνίας. Ακόμα, φοβούμαι πολύ, ότι έγινε νοθεία και στην κάλπη, παρόλο που για αυτό δεν έχω αποδείξεις, αλλά αν κοιτάξεις σε κάποιες περιφέρειες π.χ. στην Α’ Άθηνών, η Βασιλευομένη Δημοκρατία έλαβε μόνο το 24%. Αντίθετα, στις εκλογές που διενεργήθηκαν λίγες ημέρες πριν από το δημοψήφισμα, η Νέα Δημοκρατία (στην ίδια περιφέρεια) έλαβε το 54%. Αυτό σίγουρα σου λέει κάτι, δεν είναι δυνατόν να υπήρχε τόσο μεγάλη διαφορά, όταν μάλιστα την εποχή εκείνη η συντριπτική πλειοψηφία των ψηφοφόρων της Νέας Δημοκρατίας ήταν βασιλόφρονες. Κάποτε φίλτατε στην Ελλάδα, θα πρέπει να μάθουμε να λέμε τα πράγματα με το όνομα τους. Ειδάλλως, θα πεινάσουμε ακόμα περισσότερο.\nΕάν ποτέ διενεργηθεί στην Ελλάδα δημοψήφισμα για τη μορφή του πολιτεύματος, θα πρέπει –κατά την προσωπική μου γνώμη-, για να είναι αδιάβλητη η διαδικασία και το αποτέλεσμα να μην αμφισβητηθεί από κανέναν, θα πρέπει να δοθεί αρκετός χρόνος σε όλες τις πλευρές (τουλάχιστον 2 χρόνια) να παρουσιάσουν τις θέσεις τους στο λαό, να υπάρχουν συνθήκες ισομερούς διαφωτισμού (χωρίς εμπόδια) και το ερώτημα να τεθεί ως εξής:\nΤι καθεστώς θα θέλατε να είχε σήμερα η Ελλάδα?\n1) Προεδρευομένη Κοινοβουλευτική Δημοκρατία (τύπου Ελλάδος, Ιταλίας)\n2) Προεδρική Κοινοβουλευτική Δημοκρατία (τύπου ΗΠΑ ή Γαλλίας)\n3) Βασιλευομένη Κοινοβουλευτική Δημοκρατία (τύπου Ευρώπης ή Ιαπωνίας)\n4) Λαϊκή (κομμουνιστική) Δημοκρατία (τύπου Κίνας ή πρώην Ανατολικής Ευρώπης)\nΤώρα μιλάμε για πως πρέπει να βελτιωθεί το άρθρο όπως γίνεται στις σελίδες συζήτησης ή κάνουμε φορουμάδικη συζήτηση; Υπάρχουν πολλά φόρουμ εκεί έξω για αν εκφράσεις τις απόψεις σου. Εδώ απλά βελτιώνουμε εγκυκλοπαιδικά άρθρα. --dead3y3 (συζήτηση) 13:45, 23 Φεβρουαρίου 2011 (UTC)[απάντηση]\nΝαι, βεβαίως σύντροφε, μπορώ να βοηθήσω στη βελτίωση του άρθρου, αλίμονο. Όχι, όμως ως συγγραφέας «πλήρους απασχόλησης», και αυτό όχι επειδή δεν θέλω να συνεργασθώ μαζί σας, αλλά επειδή είμαι αρκετά απασχολημένος αυτό τον καιρό. Μπορώ να βοηθήσω σε κάτι που θα μου πείτε ή θα με ρωτήσετε ή να δώσω κάποια ιδέα. Άμεσα σας συνιστώ να αλλάξετε τον τίτλο Προεδρική Δημοκρατία, είναι τελείως λάθος διατυπωμένος. Ο σωστός όρος, παρόλο που δεν το άκουσα από κανέναν συνταγματολόγο είναι Προεδρική και Κοινοβουλευτική Δημοκρατία. Προεδρική Δημοκρατία σκέτο είναι λ.χ. το πολίτευμα που εγκαθίδρυσε στην Ελλάδα ο Γεώργιος Παπαδόπουλος, την 1η Ιουνίου 1973. Στη διάθεση σας…\nΣχετικά με τη συζήτηση για την μετατροπή του πολιτεύματος σε Προεδρική Δημοκρατία. Η αλλαγή του πολιτεύματος από Προεδρευομένη σε Προεδρική Δημοκρατία, επί της ουσίας, δεν θα επιφέρει καμία αλλαγή στο πολιτικό σύστημα και δεν θα υπηρετήσει τα συμφέροντα των εργαζομένων και της κοινωνίας. Θα είναι απλώς μία επιφανειακή αλλαγή, που θα δώσει παράταση ζωής στο διεφθαρμένο πολιτικό status quo που υπάρχει στην Ελλάδα και θα είναι μία ελπίδα χωρίς αντίκρισμα. Ας εφαρμοστεί επιτέλους για να φανεί και στην πράξη η πραγματική του αξία, η οποία είναι μηδαμινή…\n"Προεδρική Δημοκρατία σκέτο είναι λ.χ. το πολίτευμα που εγκαθίδρυσε στην Ελλάδα ο Γεώργιος Παπαδόπουλος..." Προεδρική ήταν, "Δημοκρατία" ασφαλώς δεν ήταν. Τα υπόλοιπα είναι απόψεις που δεν βελτιώνουν το άρθρο. --Ttzavarasσυζήτηση 15:22, 22 Μαΐου 2011 (UTC)[απάντηση]\nΔεν είστε και τόσο σίγουρος αγαπητέ σύντροφε(εσείς προσωπικά), ποιές απόψεις βελτιώνουν το άρθρο και ποιές όχι, δεν είναι και τόσο βέβαιο ότι τις γνωρίζετε πολύ καλά.\nΘα παρακαλούσα να κοιτάζετε τι γνωρίζετε εσείς και να αφήσετε κατά μέρος τις κρίσεις "αφ' υψηλού" - παρόμοιες μπορεί να εκφράσει ο καθένας, το δύσκολο είναι να βάλει ένα χεράκι στο άρθρο. Ιδού η Ρόδος. --Ttzavarasσυζήτηση 12:07, 23 Μαΐου 2011 (UTC)[απάντηση]\nΊσως δεν έχετε σκεφτεί, σύντροφε Ttzavaras, ότι αυτό που γνωρίζω εγώ, μπορεί να μην το γνωρίζετε εσείς. Το άρθρο δεν βελτιώνεται από ανθρώπους άσχετους που τα γράφουν λάθος. Για άνοιξε τα μάτια σου σύντροφε, για να δεις τι αηδίες γράφεται εκεί στο κύριο άρθρο. Γράφεται λοιπόν (στο Άρθρο), ότι η Προεδρική Δημοκρατία δεν είναι και Κοινοβουλευτική. Δεν έχει κοινοβούλιο η Γαλλία και οι ΗΠΑ? Τι είναι αυτές οι αηδίες που γράφεται? Πουλάς εξυπνάδα Τζαβάρα, ενώ είσαι παντελώς άσχετος και το μόνο που ξέρεις να κάνεις είναι να πιπιλίζεις την καραμέλα του συστήματος. Και πιο κάτω γράφεται ότι οι Κοινοβουλευτικές Δημοκρατίες είναι μόνο η Προεδρευομένη και η Βασιλευομένη. Δεν φτάνει που δεν ξέρετε τι σας γίνεται και τι γράφετε, πουλάς και εξυπνάδα, έχεις και θράσος σύντροφε. Ψευτοεγωϊστάκο, που κάνεις και τον έξυπνο, χωρίς να είσαι.\nΠροεδρική Κοινοβουλευτική Δημοκρατία[επεξεργασία κώδικα]\nΌπως έχω αναφέρει και στο λήμμα της Κοινοβουλευτικής Δημοκρατίας ό,τι και οι προεδρικές δημοκρατιές είναι κοινοβουλευτικά συστήματα καθώς διαθέτουν δημοκρατικά εκλεγμένο κοιβούλιο. Επίσης δεν είναι απαραίτητο μια προεδρική δημοκρατία να μην έχει πρωθυπουργό .Μην ξεχνάμε πως ο όρος Ημιπροεδρικό σύστημα είναι ανεπίσημος. Στα συντάγματα των συγκεκριμένων χωρών το επίσημο πολίτευμα είναι η Προεδρική Δημοκρατία .\n--Ειδικό:Συνεισφορές/Alex1991 13:15, 5 Ιουνίου 2014 (UTC)[απάντηση]\nΑνακτήθηκε από "https://el.wikipedia.org/w/index.php?title=Συζήτηση:Προεδρική_δημοκρατία&oldid=5281330"\nΤελευταία τροποποίηση 15:26, 1 Ιουνίου 2015.


Σίριαλ η ρύθμιση των οφειλών - Free Sunday\nΟι φορολογούμενοι έχουν τη δυνατότητα να ενταχθούν στην ισχύουσα ρύθμιση των 12 δόσεων και εν συνεχεία να μεταπηδήσουν στην καινούργια.\nΣυνεχίζεται το σίριαλ με τη ρύθμιση των οφειλών στην εφορία σε 24 ή 48 δόσεις –ανάλογα με το είδος της οφειλής– και, όπως φαίνεται, θα γυριστούν ακόμη πολλά… επεισόδια. Αν και οι νομοθετικές διατάξεις ορίζουν ότι η ρύθμιση θα ισχύει από τις αρχές του 2020, η νέα ρύθμιση δεν αναμένεται να λάβει σάρκα και οστά πριν από τον Μάρτιο με Απρίλιο.\nΟ λόγος; Η Ανεξάρτητη Αρχή Δημοσίων Εσόδων (ΑΑΔΕ) δεν είναι ακόμη έτοιμη να την ενεργοποιήσει, καθώς έχει καθυστερήσει η έκδοση της υπουργικής απόφασης με την οποία θα δίνονται οι απαραίτητες οδηγίες και θα καθορίζονται οι λεπτομέρειες του νέου συστήματος. Επιπλέον, διαπιστώθηκε ότι η υφιστάμενη ηλεκτρονική πλατφόρμα της πάγιας ρύθμισης είναι αδύνατο να προσαρμοστεί στους όρους και στις προϋποθέσεις της νέας ρύθμισης. Κατά συνέπεια, δημιουργείται από το μηδέν μια νέα ηλεκτρονική εφαρμογή, που σε επόμενο στάδιο θα αποτελέσει την κοινή πλατφόρμα για όλες τις ρυθμίσεις των οφειλών νοικοκυριών, επιχειρήσεων και επαγγελματιών.\nΈτσι, οι φορολογούμενοι είναι αναγκασμένοι είτε να περιμένουν το πράσινο φως από την ΑΑΔΕ για τη λειτουργία της πλατφόρμας, ρισκάροντας με την επιβολή δεσμεύσεων και κατασχέσεων τραπεζικών λογαριασμών και άλλων περιουσιακών στοιχείων, είτε να ενταχθούν στην ισχύουσα ρύθμιση των 12 δόσεων και εν συνεχεία να μεταπηδήσουν στην καινούργια.\nΟ μέγιστος αριθμός των δόσεων προσδιορίζεται με εισοδηματικά κριτήρια και με την προέλευση της οφειλής. Συγκεκριμένα, οι τακτικές οφειλές μπορούν να ρυθμιστούν έως και σε 24 δόσεις, χωρίς εισοδηματικά κριτήρια, ενώ οι έκτακτες μπορούν να ρυθμιστούν έως και σε 48 δόσεις, ανάλογα με το ύψος του εισοδήματος.\nΣυγκεκριμένα, λαμβάνεται υπόψη:\n• Ο μέσος όρος του συνολικού εισοδήματος του οφειλέτη (ατομικό, φορολογούμενο ή απαλλασσόμενο, πραγματικό ή τεκμαρτό) κατά τα τελευταία τρία φορολογικά έτη πριν από την αίτηση υπαγωγής στη ρύθμιση.\nΤο συνολικό εισόδημα πολλαπλασιάζεται τμηματικά με προοδευτικά κλιμακωτό συντελεστή. Για εισόδημα:\nΗ πρώτη δόση της ρύθμισης καταβάλλεται μέσα σε τρεις εργάσιμες ημέρες από την ημέρα υποβολής της αίτησης, ενώ οι επόμενες δόσεις την τελευταία εργάσιμη ημέρα των επόμενων μηνών. Σημειώνεται ότι η ελάχιστη μηνιαία δόση δεν μπορεί να είναι κάτω των 30 ευρώ.\nΣτη νέα ρύθμιση μπορούν να ενταχθούν όλες οι αρρύθμιστες οφειλές ακόμη και αν αφορούν προηγούμενα οικονομικά έτη, ακόμη και ο φόρος εισοδήματος και ο ΕΝΦΙΑ του 2019 που έμειναν απλήρωτοι.\nΩστόσο, η νέα ρύθμιση για τις οφειλές στην εφορία κρύβει και κάποιες… παγίδες. Συγκεκριμένα, από τη μια πλευρά προβλέπει περισσότερες μηνιαίες δόσεις για την εξόφληση των ληξιπρόθεσμων οφειλών, ενώ από την άλλη έχει υψηλό επιτόκιο και δεν ξεμπλοκάρει δεσμευμένους τραπεζικούς λογαριασμούς.\nΟι οφειλέτες του Δημοσίου θα εξακολουθούν και μετά την υπαγωγή τους στη ρύθμιση αυτή να είναι εκτεθειμένοι σε κατασχέσεις καταθέσεων, εισοδημάτων και περιουσιακών στοιχείων, αλλά και σε δεσμεύσεις χρηματικών ποσών που προέρχονται από πωλήσεις ακινήτων τους.\nΕπίσης, προκειμένου να καθοριστούν ο αριθμός και τα ποσά των μηνιαίων δόσεων που δικαιούται κάθε οφειλέτης-φυσικό πρόσωπο για να ρυθμίσει κάποιο έκτακτο χρέος του, θα λαμβάνεται υπόψη το συνολικό πραγματικό δηλωθέν εισόδημά του. Ενδεχομένως σε αυτή την περίπτωση ο οφειλέτης να μη φτάνει τον μέγιστο αριθμό των μηνιαίων δόσεων που θα ήθελε για δική του διευκόλυνση.\nΑκριβά θα το πληρώσει όποιος οφειλέτης του Δημοσίου σταματήσει να πληρώνει τις δόσεις για την εξόφληση του χρέους του (τακτική ή έκτακτη οφειλή). Σε αυτή την περίπτωση, για να μπορέσει να επανενταχθεί στη ρύθμιση θα πρέπει να πληρώσει διπλή προκαταβολή, θα αφαιρεθούν οι δόσεις στις οποίες ήταν συνεπής, ενώ το επιτόκιο θα είναι προσαυξημένο κατά 1,5 μονάδες.\nΤέλος, η ρύθμιση θα χάνεται, με συνέπεια την υποχρεωτική άμεση καταβολή του υπολοίπου της οφειλής, εάν ο οφειλέτης:


Σοκιέβε - Ξενοδοχεία\nΦωτογραφία του/της Cecilia Famà (page does not exist) (CC BY-SA)\nΜάθετε περισσότερα για: Σοκιέβε\nΣοκιέβε: Εξερευνήστε την πόλη\nΣοκιέβε: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Σοκιέβε.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Σοκιέβε) θα βρείτε καταλύματα που ικανοποιούν τις ανάγκες όλων των ταξιδιωτών. Σοκιέβε: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Σοκιέβε), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Σοκιέβε) είναι εδώ με την εγγύηση χαμηλότερης τιμής μας.\nΣοκιέβε: Ποια είναι τα καλύτερα μέρη για τη διαμονή σας εδώ;\nΣοκιέβε: Σε αυτό το μέρος θα βρείτε καταλύματα με τιμές που ξεκινούν από 22 EUR. Διαλέξτε μία από τις 189 προσφορές μας και επωφεληθείτε από εκπτώσεις έως και 10%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Σοκιέβε) και στη γύρω περιοχή:\n• 8 καταλύματα 4 αστέρων από 91 EUR ανά διανυκτέρευση\nΣοκιέβε: Τι να δείτε και να κάνετε\nΣοκιέβε: Τι μπορείτε να δείτε στη γύρω περιοχή;\n• Lago di Sàuris (9,4 χλμ. από το κέντρο της πόλης)\n• Καταρράκτης Plera (9,8 χλμ. από το κέντρο της πόλης)\n• Φαράγγι της Vinadia (13 χλμ. από το κέντρο της πόλης)\n• Πύργος του Vinaio (12,9 χλμ. από το κέντρο της πόλης)\n>Σοκιέβε: Ποια είναι η καλύτερη περίοδος για να επισκεφτείτε αυτό το μέρος;


Τοπικό - Αναδεικνύεται ο πρωταθλητής της Α1 ΕΠΣΗ :: Athletic Radio 104,2\nAthletic Radio 104,2 > Τοπικό > Αναδεικνύεται ο πρωταθλητής της Α1 ΕΠΣΗ\nΑναδεικνύεται ο πρωταθλητής της Α1 ΕΠΣΗ\nΖαρός και Τυμπάκι δίνουν σήμερα τον «υπερ πάντων αγώνα» (17:00 LIVE Athletic Radio 104,2 και athleticradio.gr) με τον νικητή να αναδεικνύεται πρωταθλητής της Α1 ΕΠΣΗ και στην συνέχεια να έχει δικαίωμα για να διεκδικήσει την άνοδο του στην νέα Football League 2.\nΔημοσίευση: 24 Απρ 2013, 10:52 Eπιμέλεια: Παύλος Σιδερίδης\nAOT και Ζαρός «μονομαχούν» σήμερα στο «Γεντί Κουλέ» με φόντο τον τίτλο του πρωταθλητή ΕΠΣΗ αλλά και ένα εισιτήριο που ενδέχεται να οδηγήσει στην νέα Γ΄Εθνική.\nΟι δύο ομάδες είναι πανέτοιμες για την σημερινή αναμέτρηση με τον ΑΟΤ να προέρχεται με κεκτημένη ταχύτητα μετά τις νίκες του επί Κόρακα και Αλμυρού και τον Ζαρό να έχει δείξει πως δίκαια τερμάτισε στην πρώτη θέση στο πρωτάθλημα. να αποδείξουν ποιο\nΣτο αγωνιστικό κομμάτι για τον ΑΟΤ αμφίβολη είναι η συμμετοχή του Μαρκομιχελάκη που έχει χτυπήσει στο δάκτυλο και του τοποθετήθηκε γύψος ενω την τελευταία στιγμή θα ξεκαθαριστεί και η συμμετοχή του Ταβερναράκη που έχει ένα πρόβλημα στον δικέφαλο.\nΚανονικά το παρόν θα σώσει ο τερματοφύλακας Μαυρογιαννάκης αν και χτύπησε στο κεφάλι στο ματς με τον Αλμυρό και του έγιναν έξι ράμματα.\nΌσον αφορά τον Ζαρό ο Αντώνης Καλογεράκης αναμένεται να έχει όλους τους παίκτες στην διάθεση του.\nΣπουδαία κίνηση με Χαρμπή ο ΟΦΑ!